Seniorke u srijedu dočekuju Švajcarsku\nSve vijestiSavezSelekcijeTakmičenja\tAnketa Kakav rezultat očekujete od ženske reprezentacije na Eurobasketu u Francuskoj?\tEliminacija u preliminarnoj fazi\tPlasman u drugu fazu\tPlasman u četvrtfinale\tProlaz među četiri najbolja tima\tSeniorke u srijedu dočekuju Švajcarsku\tponedjeljak, 02 jul 2012 13:43 Ženska seniorska reprezentacija u srijedu (20 sati) na Cetinju dočekuje Švajcarsku u utakmici sedmog kola kvalifikacija za Evropsko prvenstvo u Francuskoj 2013. godine. Nakon što su u subotu u duelu protiv Srbije u Beogradu, doživjele prvi poraz u kvalifikacijama, izabranice Miodraga Baletića žele da se vrate u pobjednički ritam i trijumfom protiv Švajcarske, koju su u gostima ubjedljivo savladala 82:67, naprave dobru uvertiru uoči gostovanja u Poljskoj. Poraz u Beogradu je ozbiljna opomena, a reprezentacija do kraja kvalifikacija, mora odigrati na maksimalnom nivou, ukoliko želi da ostvari cilj i osvoji jedno od prva dva mjesta u grupi, kaže selektor Baletić.\nPoslije maksimalnog učinka u prvom dijelu kvalifikacija, u kojem su ostvarile četiri pobjede, Jelena Škerović i saigračice u duelu protiv Srbije u Beogradu doživjele su prvi poraz u kvalifikacijama za Evropsko prvenstvo u Francuskoj naredne godine.\n''Crvene'' ipak, nijesu imale mnogo vremena za analizu i tugovanje poslije poraza kojim su prekinule pobjedničku seriju, jer već u srijedu na Cetinju dočekuju Švajcarsku u šestom meču u kvalifikacijama.\nCrna Gora u prvom međusobnom duelu, koji je odigran u Friburgu, bila je ubjedljiva protiv Švajcarske - 82:67, a trijumf u meču koji se igra u srijedu, predstavljala bi i povratak u pobjednički ritam i pravu uvertiru pred gostovanje u Poljskoj, 7. jula.\n- Znali smo od početka našeg zajedničkog rada u pripremama za kvalifikacije, da nas očekuju velika iskušenja u duelima protiv Srbije i Poljske, a nijednog trenutka nijesmo zanemarivali činjenicu da su i Švajcarska i Estonija selekcije koje zaslužuju respekt. Poslije četiri pobjede u prvom dijelu kvalifikacija, napravili smo euforičnu atmosferu misleći da smo nepobijedivi. Međutim, u Beogradu nam se desilo ono što smo najmanje željeli, nijesmo odigrali onako kako smo se dogovorili, iako je Srbija do pobjede sa razlikom od 16 poena, došla u samom finišu. To bi trebalo da bude ozbiljna opomena našoj ekipi i svim ljudima koji predstavljaju ovu rerezentaciju pred predstojeće duele, naročito gostovanje u Poljskoj, koje bi trebalo da otkloni dileme u našoj kvalifikacionoj grupi. Imam veliko povjerenje u igračice koje brane boje naše države, vjerujem u njihovu mudrost i karakter i vjerujem u plasman na Evropsko prvenstvo. Siguran sam da je poraz u Beogradu posljedica pada forme i određenog zamora, ali i uslova koji nam nijesu odgovarali - kazao je Baletić na konferenciji za novinare u hotelu ''Grand'' na Cetinju.\nU duelu protiv Švajcarske, Crna Gora mora da pokaže da je izvukla pouke iz poraza od Srbije i odigra onako kako je igrala u prva četiri meča u kvalifikacijama, smatra Snežana Aleksić.\n- Poraz koji smo doživjeli od Srbije treba da zaboravimo što prije, jer nemamo puno vremena da mislimo o tome. Treba da se okrenemo utakmici protiv Švajcarske, koju smo savladali u gostima i da pokažemo da smo izvukli pouke iz poraza u Beogradu. Moramo da ispravimo greške iz posljednjeg meča, da se vratimo u naš ritam i odigramo onako kako smo igrali u prva četiri meča. Sigurna sam da ćemo se vratiti u pravi ritam i nastaviti seriju pobjeda što će nam donijeti i plasman na Evropsko prvenstvo - kazala je Aleksić.\nS obzirom na to da je Crna Gora favorit protiv Švajcarske, selektor Baletić najavio je da će, u zavisnosti od rezultata i dešavanja na parketu, dati priliku i igračicama koje su imale manju minutažu u dosadašnjim mečevima.\n- Nemamo toliki izbor iskusnih igračica, a u dosadašnjim mečevima mogli ste da uočite ko su nosici igre i na kome počiva teret u svim mečevima. U zavisnosti od rezultata i dešavanja na parketu, sigurno da će priliku dobiti i igračice koje su do sada imale manju minutažu, ali u svakom slučaju, nemamo tim od 12 apsolutno jednakih pojedinaca ili iskusnih pojedinaca koji bi u svakom trenutku mogli da budu nosioci igre - kazao je Baletić.\nKako sada stvari stoje, o prva dva mjesta u grupi na kraju će odlučivati međusobni dueli između Crne Gore, Srbije i Poljske. Za našu selekciju, po svemu sudeći, ključno će biti gostovanje u Poljskoj, 7. jula, protiv selekcije koju su naše košarkašice na Cetinju savladala sa devet poena razlike (59:50).\n- Ne bi bilo dobro da razmišljamo o tome da treba da branimo razliku od deset poena koju imamo u ovom trenutku. Moramo da igramo veoma ozbiljno do kraja kvaliikacija i smatram da naš optimizam nije bez pokrića. Mislim da nam fizionomija reprezentacije Poljske odgovara više od selekcije Srbije, koja ima mnogo više kvalitetnih igračica na spoljnim pozicijama, za razliku od nas, koji imamo manje iskusnih igračica na tim pozicijama. Do kraja kvalifikacija potreban nam je ozbiljan i angažovan pristup, a mi smo u proteklih 4-5 godina pokazali da imamo kvalitet da odgovorimo zahtjevima u utakmicama sa velikim značajem. Smatram da u duelu protiv Poljske možemo da izborimo povoljan rezultat, ali nijednog trenuka, ne smijemo zaboraviti da imamo i mečeve protiv Švajcarske i Estonije - zaključio je Baletić.\nDuel na Cetinju igra se srijedu od 20 sati, a ulaz će biti slobodan.\nU drugom meču grupe B, Estonija dočekuje Poljsku, a slobodna je selekcija Srbije.\nCrna Gora je lider grupe sa devet bodova, Srbija je na drugom mjestu sa osam, Poljska i Švajcarska osvojile su po sedam, a Estonija pet bodova.


Academ Link - Ministarstvo će uplatiti sredstva za master programe\nMinistarstvo će uplatiti sredstva za master programe\nMinistarstvo prosvete, nauke i tehnološkog razvoja saopštilo je danas da će iz nove budžetske linije uplatiti sredstva univerzitetima za odobrena budžetska mesta na master programima.\nStudentima koji su u školskoj godini 2018/2019 upisali master studije na nivou univerziteta na budžetu, a koji su već uplatili školarinu, taj novac biće vraćen početkom 2019. godine, saopštilo je resorno ministarstvo.\nKvalitetno visoko obrazovanje je jedan od prioriteta Ministarstva prosvete, nauke i tehnološkog razvoja, zbog čega se intenzivno radi na reformi te oblasti. U prethodnom periodu bila su odobravana i finansirana dodatna budžetska mesta na IT smerovima na visokoškolskim ustanovama.\nMinistarstvo će nastaviti sa ovom praksom i naredne godine i predlagaće budžetsko finansiranje za studije koje su u skladu sa potrebama tržišta rada.\nImajući u vidu značaj visokog obrazovanja prethodna administracija Ministarstva saglasila se sa povećanjem kvota na određenim smerovima, ali do sada nije bilo tehničkih mogućnosti da se obezbedi finansiranje budžetskih mesta na master programima na nivou univerziteta.\nMinistarstvo će ispuniti sve obaveze prema studentima i visokoškolskim ustanovama, navodi se u saopštenju.


RTS :: Zdjelar: Neverovatno kako smo primili dva gola s igračem više\nFudbal Zdjelar: Neverovatno kako smo primili dva gola s igračem više\nčetvrtak, 28. nov 2019, 21:13 -> 21:42\nZdjelar: Neverovatno kako smo primili dva gola s igračem više\nVezista Partizana Saša Zdjelar nije mogao da pronađe objašenjenje za krah svog tima protiv AZ Alkmara. Crno-beli su odigrali nerešeno 2:2 u Hagu i ostali bez šanse da prođu grupnu fazu Lige Evrope, uprkos tome što su imali dva gola viška i igrača više.\nEkipa Sava Miloševića je primila dva pogotka u finišu i doživela novo evropsko razočaranje.\n"Veoma je teško analizirati nešto prosle ovakve utakmice. Imali smo sve, da kažemo prolaz dalje u sledećoj utakmici, a onda primili dva pogotka sa igračem više. Stvarno neverovatno na koji način smo primili golove. Taj deo stvarno jeste za analizu", rekao je Zdjelar za RTS i dodao:\n"Opet kažem, odigrali smo odličnu utakmicu i mnogo mi je žao zbog nerešenog rezultata. Šta da radimo, tako je. Sada ne možemo ništa promeniti, moramo ići dalje."\nMilošević je preuzeo odgovornost na sebe i istakao da su njegove izmene unele pometnju u ekipu.\n"Sigurno je došlo do konfuzije jer smo sa igračem više primili dva gola, a izmene su bile više defanzivne nego ofanzivne. Mi ne znamo zašto. U ovom trenutku je teško to analizirati", zaključio je Zdjelar.


Trećina reprezentacije iz Kruševca | RTK\nTrećina reprezentacije iz Kruševca\nNa svetskim zimskim igrama Specijalne Olimpijade, koje će od 26. januara do 5. februara biti održane u južnokorejskom Pjong Čangu, trećinu srpske reprezentacije činiće članovi „Palestre“ iz Kruševca\nNa predstojećim igrama u Južnoj Koreji nastupiće preko tri hiljade takmičara iz 113 zemalja sveta. Srbiju će predstavljati njih dvanaestoro, po šest u alpskom skijanju i nordijskom trčanju.\nTrećinu reprezentacije čine članovi Sportskog kluba za decu i omladinu sa posebnim potrebama Palestra iz Kruševca: Slavica Mojsilović, Ksenija Radenković, Goran Krsmanović i Žarko Lekić, sa trenerom i koordinatorom zimskih sportova Specijalne Olimpijade Srbije, Mirelom Milojević.\n– Takmičenje će se odvijati u sedam zimskih sportskih disciplina. Naši članovi nastupiće u slalomu i veleslalomu – rekla je na konferenciji za novinare održanoj u zgradi Gradske uprave u Kruševcu Mirela Milojević. – Dobar deo priprema obavili smo na Kopaoniku, za šta dugujemo zahvalnost zameniku gradonačelnika Kruševca Siniši Maksimoviću, koji nam je preko Skijališta Srbije obezbedio ski paseve. Nadam se da ćemo se vratiti sa nekom od medalja, ali ja ih uvek učim da je mnogo važnije hrabro se boriti, da daju sve od sebe i pokažu ono što smo do sada radili.\nGradonačelnik Kruševca Bratislav Gašić poželeo je takmičarima puno uspeha, ali im je uputio malo drugačiju poruku.\n– Prošlo je vreme kada je bilo važno samo učestvovati. Ja vam želim da imate veru u pobedu, jer samo tako možete da pobedite, pogotovo vi koji se borite sa mnogo drugih izazova u životu. Imajte veru i ta vera će da vas vodi ka pobedama, a ako i ne pobedite – ništa strašno.\nSrpska ekspedicija koju, pored 12 sportista, čine i četiri trenera, direktor i sekretar nacionalne Specijalne Olimpijade na put kreće 25. januara, a u Pjong Čangu provešće 10 dana. Inače, ovaj grad biće domaćin i zimskih Olimpijskih igara 2018. godine.\nPrethodno : Šera kao Herera\nSledeće : Nastavak radova na ulepšavanju škole


Specijalno tužilaštvo u Hagu, u svom podnesku navelo je nekoliko argumenata u vezi s postupanjem i hapšenjem Haradinaja i odlukom pretpretresnog sudije Nikolasa Gijua iz decembra, koji je naložio odredjivanje pritvora zameniku predsednika organizacije ratnih veterana OVK, piše "Gazeta ekspres".\n- Jasno je da se Nasim Haradinaj pred većem pojavio bez nepotrebnog odlaganja i da su njegova prava u potpunosti poštovana. Odbrana nije uspela da utvrdi da je u pitanju zakonska greška pretpretresnog sudije, ugrožavanje pravde ili bilo koja očigledna omaška u sprovodjenju diskrecionog prava - navodi Tužilaštvo.\nHARADINAJ DANAS PRED SUDOM Potpredsednik Udruženja ratnih veterana OVK pred sudijom u Hagu zbog izjašnjenja o krivici\nDodaje se da Tužilaštvo brani odluku sudije Guljoa pozivajući se na rizik da Nasim Haradinaj pobegne, ističući da odbrana nije na adekvatan način rešila to pitanje i da nije pružila dovoljno garancija da se to neće desiti.\nSpecijalno tužilaštvo u Hagu pominje i pokušaj Haradinaja da izbegne hapšenje, navodeći da je to primetio pretpretresni sudija koji je naveo i da ne ne priznaje Specijalizovana veća i da ima nameru da nastavi da širi poverljive informacije i da iskazuje nepoštovanje prmna nalozima suda.\nPredstavnik Specijalnog tužilaštva Džek Smit naveo je da su "argumenti odbrane potpuno neosnovani, bez konkretnih činjenica u vezi sa zakonitošću pritvora" i da "odbrana jednostavno izražava svoje neslaganje sa odlukom, umesto da navede bilo kakvu grešku u njoj".\n- Iz gore navedenih razloga, Komisija mora u celosti odbiti žalbu - navodi se u odgovoru.\n"OPASNOST OD BEKSTVA" Odbijena žalba Nasima Haradinaja na produženje pritvora\nTužilaštvo traži da suđenje Gucatiju i Haradinaju počne na proleće\n"ČIJE SU TO PARE?" Palma pitao Sinišu Malog da mu objasni šta je BITKOIN


SAS penzionisao svoj poslednji A340 | Avio press\nKompanija SAS je danas penzionisala svoj poslednji Airbus A340 nakon skoro dve decenije korišćenja istog. Avion sa registracionom oznakom OY-KBM koji nosi boje Star Alliance-a je danas obavio svoj poslednji let i to između Kopenhagena i Tusona u Arizoni gde će najverovatnije biti isečen. Penzionisanjem poslednjeg modela A340 se završila jedna era skandinavske kompanija.\nScandinavian Airlines je u toku prethodne dve decenije koristio ukupno 8 Airbusa A340-300 a sam model je dugo vremena bio okosnica flote ove kompanije. Prvi let sa Airbusom A340 je obavljen 15. novembra 2001. godine. Širokotrupna flota SAS-a se trenuto sastoji od 9 Airbusa A330 i 4 nova Airbusa A350-900.


Moskva: Amerika napravila nekoliko strateških grešaka u Avganistanu\nAmerika je napravila nekoliko strateških grešaka u Avganistanu, a jedna od njih je nametanje avganistanskom narodu američkih predstava o demokratiji, ocenio je specijalni predstavnik ruskog predsednika za Avganistan Zamir Kabulov.\n„Rezultat sadašnje situacije u Avganistanu proizlazi iz strateških grešaka koje su počinili SAD i njihovi saveznici sprovodeći avganistansku politiku. Jedna od glavnih grešaka sastojala se u tome što su, umesto da pomognu uspostavljanje normalne neutralne države, odlučili da iskoriste situaciju kako bi na teritoriji Avganistana stvorili razgranatu mrežu vojnih baza koje bi bile odraz snage u čitavom regionu u susedstvu Avganistana, uključujući Rusiju, da ne govorimo o neposrednim susedima te zemlje“, naveo je Kabulov.Ruski zvaničnik je konstatovao da je Amerika dobila rezultat „sasvim suprotan od željenog“.„Druga greška koju smatram strateškom: umesto da jednostavno pomognu Avganistancima da razviju državne institucije i privredu, bazirajući se na tamošnjim tradicijama, oni su se okrenuli demokratizaciji i nametanjem sopstvenih predstava o demokratiji i pretrpeli su krah“, rekao je Kabulov.Moskva pragmatično pregovara s talibanimaPrema rečima Kabulova, Moskva pragmatično pristupa pregovorima s talibanima (teroristička organizacija zabranjena u Rusiji).Prema njegovim rečima, talibani u bližoj budućnosti ne predstavlja pretnju po bezbednost zemalja centralne Azije i nema nijednog dokaza da su pokušavali da pređu granice sa susednim zemljama.Prema njegovim rečima, pregovarački proces u cilju normalizacije situacije u Avganistanu će biti bolan.„Ne treba očekivati gladak proces, biće veoma bolan..Mi sve to uzimamo u obzir i odlično shvatamo da se stvarna diplomatija ne zasniva na emocijama nego na interesima i mogućnostima “, zaključio je Kabulov.\nrusija, avganistan, amerika\n„Rezultat sadašnje situacije u Avganistanu proizlazi iz strateških grešaka koje su počinili SAD i njihovi saveznici sprovodeći avganistansku politiku. Jedna od glavnih grešaka sastojala se u tome što su, umesto da pomognu uspostavljanje normalne neutralne države, odlučili da iskoriste situaciju kako bi na teritoriji Avganistana stvorili razgranatu mrežu vojnih baza koje bi bile odraz snage u čitavom regionu u susedstvu Avganistana, uključujući Rusiju, da ne govorimo o neposrednim susedima te zemlje“, naveo je Kabulov.\nRuski zvaničnik je konstatovao da je Amerika dobila rezultat „sasvim suprotan od željenog“.\nAmerikanci su izgubili sve što se može izgubiti u Avganistanu ostaju u Centralnoj Aziji\n„Druga greška koju smatram strateškom: umesto da jednostavno pomognu Avganistancima da razviju državne institucije i privredu, bazirajući se na tamošnjim tradicijama, oni su se okrenuli demokratizaciji i nametanjem sopstvenih predstava o demokratiji i pretrpeli su krah“, rekao je Kabulov.\nMoskva pragmatično pregovara s talibanima\nPrema rečima Kabulova, Moskva pragmatično pristupa pregovorima s talibanima (teroristička organizacija zabranjena u Rusiji).\n„Ako strana koja da reč odluči da je prekrši onda ona mora da bude svesna cene toga“, rekao je Kabulov, dodajući da Rusija to vrlo jasno demonstrira.\nPrema njegovim rečima, talibani u bližoj budućnosti ne predstavlja pretnju po bezbednost zemalja centralne Azije i nema nijednog dokaza da su pokušavali da pređu granice sa susednim zemljama.\nPrema njegovim rečima, pregovarački proces u cilju normalizacije situacije u Avganistanu će biti bolan.\n„Ne treba očekivati gladak proces, biće veoma bolan..Mi sve to uzimamo u obzir i odlično shvatamo da se stvarna diplomatija ne zasniva na emocijama nego na interesima i mogućnostima “, zaključio je Kabulov.


Krim glasao da uđe u sastav Rusije - Kragujevac online - Sve o gradu na jednom mestu\nTrenutno se nalazite na strani: Vesti Info Svet Krim glasao da uđe u sastav Rusije\nKrim glasao da uđe u sastav Rusije\nčetvrtak, 06 mart 2014 22:02\tIvan\nSimferopolj, Dablin -- Vrhovni sovjet (skupština) Krima doneo načelnu odluku o stupanju te autonomne republike kao subjekta federacije u sastav Ruske Federacije, javile ruske agencije.\n"Stupiti u sastav Ruske Federacije sa pravima subjekta RF", navedeno je u tekstu odluke, koju je agenciji RIA Novosti dao na uvid poslanik krimske skupštine Sergej Šuvajnikov.\nPotpredsednik ruske Dume i funkcioner vladajuće Jedinstvene Rusije Sergej Neverov izjavio je da je ova odluka istorijska.\n"Mi smo jedan narod, koji je neodgovornom voljom partijskih funkcionera bio podeljen", rekao je on Itar-tasu.\nRanije danas Temirgalijev je saopštio da će referendum o statusu Krima, na kom će biti pitanje o pristupanju Rusiji, biti održan 16. marta.\nItar-tas podseća da je ranije ruski predsednik Vladimir Putin izjavio da Rusija nema planove za prisajedinjenje Krima.\n"Rusija ne razmatra varijantu prisajedinjenja Krima. Jedino sami građani, uz slobodno izražavanje volje i uz postojanje bezbednosti, mogu i treba da određuju svoju budućnost".\nTakođe je rekao da "za sada niko nije ukidao pravo naroda na samoopredeljenje".\nPodsećajući da je takvo rešenje bilo omogućeno na Kosovu, Putin je rekao da prema Krimu Rusija neće provocirati takvo raspoloženje i takvo rešenje, navela je ruska državna agencija.\nOktobra 1921. godine formirana je Krimska Autonomna Sovjetska Socijalistička Republika u sastavu Ruske sovjetske federativne socijalističke republike (RSFSR), a 19. februara 1954. je Krimska oblast, na inicijativu generalnog sekretara Komunističke partije Nikite Hruščova, predata Ukrajinskoj Sovjetskoj Socijalističkoj Republici.\nNakon te odluke sa Krima, predsednik Rusije Vladimir Putin održao je sastanak sa članovima Saveta za bezbednost Rusije. Na sastanku su prisustvovali premijer Dmitrij Medvedev, predsednici oba doma ruske skupštine, načelnik predsedničke administracije, direktor Spoljne obaveštajne službe Mihail Fradkov, načelnik Federalne službe bezbednosti Nikolaj Bortnjikov, ministri policije i odbrane Vladimir Kolokoljcev i Sergej Ssojgu, kao i sekretar i stalni član Saveta Nikolaj Patrušev i Boris Grizlov.\nJacenjuk: Odluka krimskih vlasti nelegitimna\nPredsednik prelazne vlade Ukrajine Arsenij Jacenjuk zatražio je od ruskih vlasti da odmah povuku vojsku na Krimu u baze i da prestanu da podržavaju "nelegitimne i nelegalne" lokalne krimske vlasti, koje su najavile pripajanje poluostrva Rusiji.\nOn je poručio da će Ukrajina rešavati spor oko Krima isključivo političkim i diplomatskim sredstvima. "Služićemo se isključivo mirnim sredstvima, diplomatskim i političkim", rekao je Jacenjuk novinarima u Briselu, gde se na marginama današnjeg vanrednog samita u Briselu sreo sa najvišim funkcionerima i liderima EU.\n"Bili smo provocirani, ali nismo naseli ruskom scenariju" , rekao je on.\nJacenjuk međutim, nije isključio oružani otpor u slučaju da se situacija na terenu pogorša. "Ukoliko dođe do eskalacije i intervencije u dubinu ukrajinske teritorije, naša policija i vojska će reagovati u skladu sa ukrajinskim ustavom i zakonima", poručio je Jacenjuk, dodajući da je ukrajinska vlada "spremna na saradnju, ali ne na predaju".\nOn je zahvalio EU na podršci teritorijalnom integritetu Ukrajine, kao i na 11 milijardi evra vrednom paketu ekonomske pomoći za koji se očekuje da danas bude usvojena na samitu. "Naša finansijska situacija je očajna", ukazao je on.\nJacenjuk je rekao da će njegova zemlja potpisati Sporazum o saradnji i pridruživanju sa EU što je pre moguće.\nPredsednik prelazne vlade će se kasnije danas sresti sa generalnim sekretarom NATO Anders Fog Ramusenom, koji je juče najavio intenzivniju saradnju NATO sa Ukrajinom u okviru partnerstva za mir.\nKličko: Provokacija protiv Ukrajine\nBivši bokserski šampion i jedan od lidera ukrajinske opozicije Vitalij Kličko, koji je u Dablinu, osudio je odluku parlamenta Krima.\n“To je velika provokacija protiv Ukrajine i to je neustavno. Ukrajina mora da bude nezavisna država”, ocenio je Kličko koji se pridružio maloj grupi antiruskih demonstranata posle učešća na sastanku Evrospkih partija desnog centra.\nPolitička grupa koja u Evropskom parlamentu nastupa kao EPP (Evropske narodne partije) današnjim zasedanjem u Dablinu otpočela je kampanju za izbore poslanika u EP i izbor svog kandidata za predsednika Evropske komisije.


Primena Pravilnika o prevozu dece odlaže se do 1. marta | 013 info\nNovosti/Tanjug\tČet, 22/08/2019 - 19:04\nNova pravila za autobuse koji prevoze đake neće početi da se primenjuju od 1. septembra ove godine, kao što je najavljivano, već od 1. marta 2020. godine.\nU Ministarstvu saobraćaja su odlučili da prolongiraju stupanje na snagu Pravilnika o načinu obavljanja organizovanog prevoza dece, zbog primedbi prevoznika da u kratkom roku koji im je dat, ne mogu da ispoštuju sve što se od njih traži.\nOvaj propis predviđa da svaki takav autobus mora da ima ispravne sigurnosne pojaseve na svim sedištima, tapacirana sedišta, da autobusi budu žute boje i da vozači nose tamna odela i bele košulje sa kravatom.\nU Ministarstvu navode da je predloženo odlaganje primene pojedinih odredbi, kako bi prevoznici imali dovoljno vremena da se prilagode odredbama pravilnika. U Ministarstvu saobraćaja kažu da, uzimajući u obzir dugogodišnju praksu u organizovanom prevozu dece kao i probleme u ovoj oblasti, ovim pravilnikom su po prvi put na jednom mestu propisana pravila kojih se moraju pridržavati prevoznici, kao i ostali u lancu koji učestvuju u organizovanom prevozu dece.\nOdlaganje primene pravilnika tražilo je poslovno udruženje drumskog saobraćaja "Srbijatransport" iz Beograda.\nKonstatuju da je ovo veoma važan pravilnik, da prevoznici podržavaju nameru institucija da se unapredi bezbednost saobraćaja, ali smatraju da pravilnik koji, kažu, nije donet u saradnji sa predstavnicima transportne privrede, nejasnoćama i nedoumicama može da prouzrokuje dodatne, a nepotrebne obaveze prevoznicima, bez efekata na uređenje obavljanja delatnosti i bezbednost saobraćaja.\nZato, kažu, nužno je izvršiti određene korekcije i promene, kako bi se postigao pun efekat uz minimalne troškove za prevoznike.\nU resornom ministarstvu, održan je sastanak sa predstavnicima Kabineta predsednice Vlade, MUP-a i Ministarstva prosvete, nauke i tehnološkog razvoja, institucijama koje su sarađivale prilikom izrade pravilnika, posle koga je predloženo odlaganje primene pojedinih odredbi do 1. marta 2020. godine.\nPredloženo je i da će se potvrda o tehničkoj ispravnosti vozila koja nije starija od 30 dana zahtevati samo za organizovani prevoz dece radi realizacije ekskurzije, nastave u prirodi, aktivnosti kulturno-umetnickih društava, sportskih klubova i slicno i precizno je propisano da je potrebno da vozač iskoristi pun dnevni odmor u trajanju od 11 sati pre započinjanja novog radnog dana.\nInače, pravilnik propisuje da se organizovani prevoz dece vrši isključivo autobusima koji su tehnički ispravni, koji imaju izvod licence za prevoz za autobus, koji su obeleženi posebnim znakom za organizovani prevoz dece, koji imaju ispravne sigurnosne pojaseve na svim sedištima, kod kojih su sedišta tapacirana dok se za obavljanje posebnog linijskog prevoza dece zahteva i da autobus bude žute boje.\nU Ministarstvu dalje objašnjavaju da pravilnik propisuje da vozač koji upravlja autobusom mora da poseduje vozačku dozvolu odgovarajuće kategorije najmanje tri godine, da je koristio pun dnevni odmor u neprekidnom trajanju od 11 sati pre započinjanja radnog dana u kojem se obavlja prevoz, kao i da poseduje kvalifikacionu karticu vozača za obavljanje poslova profesionalnog vozača.\nsrbija deca prevoz pravilnik\nTviter: Ubuduće zabranjeno deljenje tuđih slika i snimaka bez dozvole\nPančevo: U sredu otvaranje izložbe slika iz umetničke zbirke Ambasade Meksika u Srbiji


Temeljna promena razvojne politike | Evropa | DW | 24.11.2014\nTemeljna promena razvojne politike\nNemačka razvojna politika trebalo bi da se iz temelja promeni. Osnova za to biće dokument na kojem svako može da sarađuje. A to bi mogao da postane problem za vladu.\nTo je ambiciozan projekat kojim Ministarstvo za ekonomsku saradnju i razvoj (BMZ) želi da postavi novu osnovu nemačkoj razvojnoj politici. To je „Povelja budućnosti“ s podnaslovom „Jedan svet – naša odgovornost“ o kojoj bi ovih dana još jednom trebalo da se raspravlja u širokoj javnosti. „Zajedno ćemo propasti ili zajedno preživeti“, kaže savezni ministar za ekonomsku saradnju i razvojnu pomoć Gerd Miler (CSU). Za ministra je to pokušaj da se profiliše kao neko ko oblikuje politiku i da u javnosti bude zapaženiji. Nova povelja zamenjuje dosadašnji koncept razvojne politike, star samo tri godine pod naslovom „Stvoriti šanse – razvijati budućnost“, a koji je prihvaćen u vreme bivšeg ministra Dirka Nibela (FDP). Povelja zahteva, i to ne samo od onih koji donose političke odluke, da prilikom svoga delovanja vode više računa o mogućem uticaju na siromašnije zemlje, a u centar pažnje stavlja građanina-pojedinca. „Svakog dana postavite sebi pitanje: kako vaše delovanje utiče na naš svet“, apeluje Miler u predgovoru.\n„Povelja budućnosti“ pisana je od aprila do novembra u dijaloškom procesu na kojem je trebalo da sarađuje što veći broj aktivista sa državnog i nedržavnog područja. „Veoma me raduje to što je mnogo muškaraca i žena, mlađih i starijih, iz svih područja civilnog društva, učestvovalo u formuliranju 'Povelje budućnosti'“, rekao je nedavno ministar Miler govoreći o zadacima nemačke razvojne politike u fondaciji „Hans Zidel“, bliskoj njegovoj Hrišćansko-socijalnoj uniji (CSU). Izrađeni su ciljevi za osam područja delovanja. Tu su, između ostalog, ljudsko dostojanstvo, zaštita okoline, osiguravanje mira, šanse modernih tehnologija i zaštita kulturne i verske raznolikosti.\nPovelja bi trebalo da obuhvati brojne oblasti\nNemački doprinos za bolji svet\nEkstremno siromaštvo i glad trebalo bi da budu iskorenjeni do 2030. godine, a do tada bi trebalo da bude pobeđen i AIDS – ako svi akteri budu ciljano sarađivali. To čime bi želelo da se pozabavi nemačko Ministarstvo za ekonomsku saradnju i razvojnu pomoć predstavlja globalni poduhvat: „Nemačka razvojna politika zalaže se za sveukupnu socijalnu pravdu“, navodi se, između ostalog u Povelji koja ima 66 stranica. U njoj se predlažu i inicijative za savladavanje problema globalnih reka izbeglica, kao i migraciona politika u Evropi „prikladna za razvoj i dostojna čoveka“. U Nemačkoj bi zakonski i finansijski uslovi trebalo da budu oblikovani tako da se većinom konzumiraju oni proizvodi koji stižu iz ekološke proizvodnje i prodaju se u fer-trgovini. Nemačka vlada, savezne države i opštine trebalo bi da prilikom sopstvenih nabavki budu primer drugima. Prema navodima Ministarstva, Povelja je važan temelj za međunarodne pregovore o Post-2015-agendi i nemačkom predsedavanju grupi G7 iduće godine.\nNa izradi Povelje učestvovalo je mnogo ljudi, a to je i bilo neophodno jer ona nadilazi uobičajena područja razvojne politike. Da bi se ciljevi postigli, ministar Miler zahteva odlučnu saradnju svojih kolega ministara. „Politika za život dostojan čoveka zahteva uključivanje svih područja, naročito finansija, privrede, trgovine, poljoprivrede, obrazovanja, zdravstva i zaštite okoline“, navodi se u Povelji.\nSvi nemački ministri morali bi da se rukovode „Poveljom budućnosti“\n„To je znatno više nego što pokriva klasično područje razvojnog resora“, kaže Jens Martens, rukovodilac evropskog ureda Foruma globalne politike (GPF). Ta nevladina organizacija je takođe učestvovala u izradi Povelje. U tom dokumentu se, kaže Martens, pokazuje dobra volja, ali nije jasno kako će sprovođenje predloga biti finansirano i kako će biti uključena druga ministarstva. „To su dve presudne tačke kritike“, ukazuje Martens. On u drugim ministarstvima ne uočava spremnost da se podrede Ministarstvu za razvojnu pomoć. „Taj dokument mogao bi da ispuni očekivanja kada bi to bila Povelja čitave vlade Nemačke.“\nI u drugim razvojnim organizacijama Povelju slično ocenjuju. „Tu se zaista može govoriti o jeftinom dokumentu“, kaže Marvin Mejer iz organizacije „World Vision“. Uobičajeno je da se kod međunarodno obavezujućih dokumenata vode rasprave oko svakog zareza, ali u ovom slučaju sve je prošlo iznenađujuće lako, naglašava Mejer dodajući da već to pokazuje koliko se Povelja uzima za ozbiljno. „Predviđeni dijalog široke javnosti sigurno je koristan da se nemačko društvo senzibilizuje za određene probleme, ali za međunarodne procese usklađivanja, sve to stiže prekasno“, kaže Mejer koji ne vidi političku korist od „Povelje budućnosti“.\nKljučne reči Povelja budućnosti, Nemačka, razvoj\nTrajni link https://p.dw.com/p/1DsGU


Šta je Vučićev scenario katastrofe\nPredsednik se u svom izveštaju o Kosovu i Metohiji u Skupštini Srbije pozvao na podatke iz studije koja mu služi kao argument za razgraničenje\nFoto: FONDACIJA ZA OTVORENO DRUŠTVO, SRBIJA\nAna Otašević | Demostat 13. Jun 2019 | Analize\n“Sad ću vam pročitati najozbiljniju argumentaciju, kvantifikovanu, da vam bude jasno kakva nam propast sledi”, rekao je predsednik Aleksandar Vučić u Skupštini, govoreći o “katastrofi” koja će da usledi ukoliko se u narednih pet do deset godina ne dođe do “kompromisa” sa Albancima na Kosovu.\n“To ću da sagledam kroz ekonomsku, demografsku i socijalnu sferu”, objasnio je predsednik. Analiza koju je izneo je rađena po “kohort-kvantnoj metodi” (kohort-komponentni metod) i “radili smo oba ta scenarija”.\nVučić nije pomenuo da je reč o studiji koju je za Fondaciju za otvoreno društvo uradio tim stručnjaka iz Republičkog zavoda za statistiku koji je predvodio Miladin Kovačević, direktor ove stručne organizacije u sistemu državne uprave (u timu su njegov zamenik, Dušan Gavrilović, kao i Dragan Popović, Milena B. Stevović Ljiljana Sekulić i Katarina Stančić).\nReč je o studiji “Ekonomski, demografski i socijalni efekti različitih scenarija normalizacije odnosa između Beograda i Prištine” koja je predstavljena prošlog aprila u Medija centru.\nTada nije privukla veliku pažnju jer u njoj niko nije prepoznao državni program, odnosno materijal za argumentaciju predsednika Srbije kojom potkrepljuje svoj plan o “nekoj vrsti razgraničenja”, u srži njegove tajne diplomatije.\nPisalo se o ekonomskoj računici – koliko košta Kosovo - ali se manje obraćala pažnja na scenario “razmene teritorija” koji je Vučić potezao u tajnim pregovorima koje je vodio sa Hašimom Tačijem.\nKako je uopšte došlo do toga da stručnjaci iz Republičkog zavoda za statistike za Soroševu fondaciju rade istraživanje koje se tiče državne politike prema Kosovu i Metohiji za koju se svi pitaju šta zapravo podrazumeva?\n“Ipsos (istraživačka agencija) je dobio ponudu da uradi istraživanje javnog mnjenja, a Srđan Bogosavljević (direktor agencije) mi je rekao šta je tema. Došao sam na ideju da se ona proširi, (da se uradi analiza) ekonomske, socijalne i demografske perspektive”, objasnio je Kovačević u intervju koji smo vodili u novembru 2018.\nNa pitanje zašto Republički zavod nije uradio takvu studiju, već je morala da je finansira nevladina organizacija, direktor ove institucije je rekao da su razlozi bili pragmatični.\n“Njegova (Bogosavljevićeva) ideja je uvek bila kako da prodamo moje znanje. Nije mislio da će to da koristi nekome, nije imalo veze sa državom”, kaže direktor Republičkog zavoda.\nDa li je ovo istraživanje mogao da ponudi državi, kao rukovodilac organizacije koja je odgovorna za statistička istraživanja, čija je jedna od faza analiza i objavljivanje zvaničnih statističkih podataka Republike Srbije?\n“Možda bi hteli, ali ne mogu da plate”, odgovor je Kovačevića, koji je objasnio da ga je Bogosavljević, koji je bio u Upravnom odboru fondacije za otvoreno društvo, odveo kod tadašnje direktorke, Jadranke Jelinčić. Nakon toga je počelo planiranje sa timom stručnjaka, u čiji rad se, ističe, niko nije mešao. U studiji je navedeno da su zvanične demografske projekcije za Srbiju za period od 2011-2041. godine urađene u Republičkom zavodu za statistku, a da su za potrebe detaljnije analize urađene nove projekcije do 2060. godine.\nKovačević je ekonomista, bivši visoki član SPO-a (“drugi čovek posle Vuka, šef operacija, organizator ulica”), kasnije jedan od potpredsednika Rasima Ljajića u SDPS-a, a od 2015. godine na čelu Republičkog zavoda za statistiku.\nPočetkom 1990-ih je bio saradnik Branislava Krstića, stručnjaka za prostorno planiranje arhitektonsku baštinu i urbanizam, koji se zalagao za dva Kosova, srpsko i albansko, tako što bi se srpske i crnogorske istorijske celine integrisale u matičnu državu a područije u kome žive kosovski Albanci dobilo\nposebni status (po ugledu na Vens-Ovenov plan).\nOvaj predlog su podržali, prema Krstiću, predsednik SRJ Dobrica Ćosić, koji se i sam zalagao za “teritorijalno razgraničenje između Albanaca i Srba na KiM”, savezni premijer Milan Panić i načelnik Generalštaba Života Panić, ali ne i Slobodan Milošević, koji “nije hteo da vidi rešenje u kompromisu” .\nU knjizi “Kosovo između istorijskog i etničkog prava” (1994) Krstić je razradio ovaj predlog koji se zasniva na pomirenju etničkog prava kosovskih Albanaca i istorijskog prava Srbije na Kosovo. Bio je protiv kantonizacije, što je bio predlog za teritorijalno preuređenje Kosmeta koji je 1998. godine izneo istoričar Dušan Bataković. Krstić je smatrao da ljudi moraju da žive na neprekinutoj teritoriji van kantona (enklava, zona) koji bi postali rezervati za preostalo srpko stanovništvo.\nPlan o kantonizaciji, koji je predstavljen međunarodnim predstavnicima 1999. godine, pred sam početak rata, odbačen je od zemalja koje su se uveliko spremale za sukob.\nU studiji “Kosovo pred sudom istorije” koja je objavljena 2000. godine Krstić je izoštrio ideju o dva entiteta u skladu sa novim okolnostima. U njoj se bavi simulacijom različitih opcija, uzimajući u obzir istorijske, socijalne, političke, demografske, migracione, urbanističke, diplomatske i pravne argumente. Mišljenja je da nijedan entitet ne bi smeo da ostane bez gradova, te da bi u srpskom entitetu trebalo da bude Kosovska Mitrovica, deo Prištine i Peći, a u albanskom ostali delovi Prištine i Peći, Prizren, Đakovica, Uroševac. Srpskom entitetu bi trebalo da pripadnu i gornji tokovi Ibra (Ibarski Kolašin) i Morave (deo Kosovskog pomoravlja).\nZbog ideje o dva entiteta Nebojša Čović ga je 2001. godine pozvao da bude jedan od potpredsednika u Koordinacionom centru za Kosovo i Metohiju. Krstić je iz centra izašao tri godine kasnije nakon što je podneo ostavku. Njegov plan nije postao državna strategija za Kosovo i Metohiju, a elementi koji su prihvaćeni – kao što je povratak i očuvanje srpskog stanovništva, očuvanje srpske imovine i očuvanje istorijskih spomenika - nisu sprovedeni.\nU “Strategiji za Kosovo i Metohiju” koju je 2002. godine izneo premijer Zoran Đinđić užem sastavu Vlade takođe se govori o dva entiteta, srpskom i albanskom, od kojih bi svaki entitet ostvarivao interese preko svojih institucija. Predlaže se model federalizacije, po kome bi se zajednički interesi ostvarivali preko zajedničkih organa, slično Bosni i Hercegovini. Ukoliko ovaj koncept ne bi prošao i ukoliko bi Kosmet išao u pravcu nezavisnosti koji država ne bi mogla da spreči, srpska strana bi, prema ovoj strategiji, trebalo da predloži teritorijalnu podelu, efikasnije međunarodne garancije za Srbe koji ostaju u albanskom delu i posebni status verskih objekata.\nMogućnost podele, “ukoliko ništa drugo ne urodi plodom”, pomenula je i predsednica Koordinacionog centra za Kosovo i Metohiju Sanda Rašković – Ivić u intervjuu za BBC 2006. godine.\nBatakovićeva ideja o kantonalizaciji se, po prelasku Kosova pod međunarodnu upravu, pretvorila u plan o decentralizaciji, odnosno o entitetskom uređenju. Bataković, u to vreme savetnik predsednika Borisa Tadića i član pregovaračkog tima objašnjavao je da bi ovakvo uređenje podrazumevalo “da se tamo gde su Srbi bili većina pre 1999. godine stvore šire, ukrupnjene autonomne celine koje mogu, ali ne moraju da budu teritorijalno povezane” dok bi drugi prostor, sa izuzetkom crkvenih imanja koja bi iz tog režima bila izuzeta činio albanski entitet koji bi uključivao “i one prostore koji su etnički očišćeni, kao što su veliki gradovi” posle 1999. godine. U sporazumu sa Albancima bi, prema ovom planu, trebalo naći rešenje kakve će biti veze srpskog, odnosno albanskog entiteta sa Beogradom .\nIdeja o dva entiteta našla se u Tadićevoj platformi iz 2005. godine, “Formiranje srpskog entiteta na Kosovu i Metohiji”. Proces decentralizacije bi, prema ovom predlogu, doveo do stvaranja srpskog i albanskog entiteta, pri čemu bi srpski entitet imao direktne institucionalne veze sa Beogradom, dok bi Kosovu bila garantovana „suštinska autonomija“. Međusobni odnosi dva entiteta bi bili uređeni u kosovskim institucijama.\nOvaj plan je bio osnova srpskog tima u pregovorima sa albanskom delegacijom koji su se pod patronatom Ujedinjenih nacija vodili u Beču, a koji su se u martu 2007. godine završili neuspehom. Srpska delegacija koja je želela da razgovara o uređenju pokrajine, odbacila je plan Martija Ahtisarija (koji, između ostalog, predviđa decentralizaciju unutar Kosova u smislu uređenja srpskih opština sa pravom na međuopštinsku i prekograničnu saradnju), kao plan koji ugrožava teritorijalni integritet zemlje, prekraja njene granice i deli njenu teritoriju.\nSrđan Bogosavljević je u februaru iste godine izjavio kako se u partijskim i političkim krugovima u Srbiji flertuje sa idejom podele kroz priču o korekciji granica: „Znam da je opcija podele veoma prisutna i u političkom razmišljanju stranaka i političkih elita i u javnom mnenju. Kao što znam da je podela reč koja skoro ne sme da se pomene u međunarodnoj upotrebi. Tako da sam ja onda naprosto mislio da je pametnije razgovarati o korekciji granica”.\nZa podelu se u to vreme izjasnio i Goran Svilanović, bivši ministar spoljnih poslova Srbije i Crne Gore, a tadašnji funkcioner Pakta za stabilnost jugoistočne Evrope (odakle je naredne godine otišao u OEBS). Prvi korak bi, smatrao je, bili razgovori, a u drugoj fazi bi se pokrenulo pitanje korekcije granica i pripajanja dela pokrajine Srbiji koja bi zauzvrat prihvatila nezavisnost ostalog dela Kosova. Svilanović je govorio i o tome da treba da se radi na snaženju ovlašćenja srpskih opština na severu, kao i o mogućnosti da one dobiju obrise entiteta.\nU knjizi “Amputirano Kosovo - odbrana Miloševića koja traje” iz 2007. godine Krstić za neuspeh srpske politike na Kosovu optužuje političare koji su umesto “dva Kosova” hteli celo Kosovo, nastavljajući, kako kaže, Miloševićevu politiku. Milošević je, prema Krstiću, Kosovo koristio u borbi za prevlast, dok DOS nije imao zajedničku strategiju već je “državni zadatak podredio stranačkim interesima”.\nU situaciji u kojoj je teško pronaći rešenje “bez pobednika i pobeđenih”, predlaže dva entiteta na nezavisnoj teritoriji koju “nadgleda” EU, a potom prijem u EU.\nStudija koju je uradio tim sa Kovačevićem na čelu, iz koje Vučić crpi argumentaciju, evolucija je ovakvog pristupa rešavanju problema. U njoj se scenario podele, odnosno “razmene” teritorija po etničkom principu (sever za Preševo), uvodi kao “realni scenario”, realan koliko i primena Briselskog sporazuma koja ne uključuje razmenu. Težište je pomereno sa istorijskih na ekonomske razloge, odnosno glavno pitanje je koliko državu košta teritorija na kojoj samo prividno ima kontrolu. Ova računica je potkrepljena projekcijama demografskih i socijalnih kretanja.\nKovačević kaže da je oprezno ušao u analizu projekcija polazeći od dva scenarija. “Nisam bio siguran šta mogu da uradim, duboko sam verovao da gazim veoma osetljivom linijom, i za stručnu i za naučnu i za političku javnost, spoljnu i unutrašnju”, objasnio je dileme koje je imao.\nIako piše analize “za sadašnje političke vrhove”, insistira na tome da nije znao kome će ova studija da služi: “Tražio mi je (Vučić) tu studiju, dao sam mu, nije ništa rekao…. Bio sam zadovoljan što je (kasnije) pomenuo te opcije”.\nPozivajući se na rezultate studije Vučić je u Skupštini rekao da je “postizanje normalizacije odnosa bolja varijanta za naše demografske, ekonomske i socijalne prilike” , što bi dovelo do jačanja srpske ekonomije, do niže stope mortaliteta i uvećane stope fertiliteta.\nZemlja bi, u slučaju ovog scenarija koji se naziva i proinvesticioni, ušla u Evropsku uniju između 2025. i 2030. godine, dok bi, u slučaju statusa kvo, koji se naziva i “konzervativnim” scenarijom, došlo do pogoršanja ekonomskih uslova, izostanka rasta i udaljavanja od Evropske unije.\nNajzloslutnija je demografska projekcija po kojoj bi, u slučaju da se ne ostvari “realni” scenario, u Srbiji do 2060. godine bilo gotovo duplo manje stanovnika (44 odsto) nego u 2015. godini.\nVarijanta “normalizacije” predviđa “da će gubitak usled trenda smanjivanja broja stanovnika biti nešto više od milion lica, 1 215 000 ili 17 odsto. U suprotnom, ako se ne postigne dogovor, gubitak bi bio 3 137 000”, rekao je Vučić.\nU takvom društvu će, prema ovim projekcijama, vladati penzioneri kojima država neće moći da isplaćuje penzije, mladi, aktivno sposobni (od kojih mnogi danas žive od tih penzija) nastaviće da odlaze, a oni koji ostanu živeće u siromaštvu jer neće biti novca iz Evropske unije, niti stranih investitora (na kojima, izgleda, počiva ekonomija zemlje). Ako se odnosi “normalizuju” budućnost bi mogla da bude svetlija – više bi se rađala deca (ne mnogo), bilo bi više radnika (“Već za dve godine ćemo početi da uvozimo radnu snagu iz drugih zemalja, posebno za fizičke poslove”) i uopšte, životni standar bi bio “oko 72 odsto veći nego danas”, dok bi u suprotnom, insistira Vučić, iznosio negde oko 29 do 30 odsto više.\nGodišnji rast BDP-a bi, prema prvom scenariju za period od 2016-2060. godine iznosio 3,2 odsto (u 2017. godini je bio 1,9 odsto, a u 2018. 4,4 odsto - Republički zavod za statistiku), penzija bi rasla za 1,2 odsto godišnje, dok bi u slučaju suprotnog scenarija rast u istom periodu bio 1,3 odsto, a izdvajanja države za penzije oko 10 odsto BDP-a (danas je oko 11 odsto).\nIntegracijom zajednice srpskih opština u ekonomski sistem Srbije i smanjivanjem troškova za kancelariju za KiM nacionalni BDP bi se, prema ovoj studiji, povećao za 90 miliona evra godišnje. BDP koje su stvarale “teritorijalne jedinice Republike Srbije koje bi se pripojile Kosovu, predstavljao bi gubitak za Srbiju”, ali manji nego da ne dođe do “kompromisa” . U scenariju razmene koji se izlaže u ovoj studiji kao predmet moguće razmene teritorija kada je reč o Republici Srbiji uzima se isključivo opština Preševo, a kada je reč o Kosovu samo opštine Zvečan, Zubin Potok, Leposavić i severni deo Kosovske Mitrovice (navodi se da je površina Severnog Kosova 1331 km2 i da tu živi 42 000 stanovnika, dok u opštini Preševo, čija je površina 264 km2, živi 30 000 stanovnika).\nScenario primene Briselskog sporazuma bez razmene teritorija “neće imati direktne, neposredne efekte na visinu BDP-a Republike Srbije”, s obzirom da su svi ekonomski subjekti, pa tako i ove srpske opštine “već isključeni iz zvaničnih procena BDP-a”.\nProblem sa ovakvim projekcijama je što društveni tokovi nisu prirodne nepogode na koje ne može da se utiče. Objektivna naučna analiza se ovde gradi na političkim premisama, pa kratkoročne ili dugoročne projekcije zavise od toga da li će se političke okolnosti promeniti i koje će se odluke doneti. Koliko je, na primer, realna procena da će Srbija ući u Evropsku uniju ili da će razgraničenje po etničkom principu dobiti podršku?\nIdeja o razgraničenju, čiji je cilj “da sačuvamo zdravo tkivo na Kosovu”, rekao je Vučić u Skupštini, “u ovom trenutku je potpuno propala”.\nProblem je što je to jedini plan koji ima.\n Uzaludan angažman, Mario Brudar, NSPM, avgust 2008, http://www.nspm.rs/prikazi/uzaludan-angazman.html?alphabet=l\n Pomirenje prava Srba i Albanaca, Milan Milošević, Vreme, maj 2001, https://www.vreme.com\n Kosovo na dva dela, Večernje novosti, avgust 2006., http://www.novosti.rs\n Entitetsko preuređenje Kosova, B92, 26. maj 2005, https://www.b92.net/info/vesti/index.php?yyyy=2005&mm=05&dd=26&nav_category=640&nav_id=169261\n Propali bečki pregovori, Milan Milošević, mart 2007, https://www.vreme.com/cms/view.php?id=491314 i Sveobuhvatni predlog za rešenje statusa Kosova, 26. mart 2007\n Helsinške sveske – Ka izgradnji održivog kosovskog društva, 2007\nPredsednice, pogledaj ustav-tamo sve pise. I ne mlataraj tu nekim "metodama". ne kazem da je lako ali "Na muci se poznaju junaci" a ne navodnim "kompromisima". 13. Jun 2019


March 2017 - Sportske vesti\nPosle pauze zbog utakmica reprezentacija, nastavljaju se borbe u Superligi Srbije. Fudbaleri Radničkog spremni ulaze u odlučujuće borbe za visok plasman pred plej off. Već u subotu na Čair dolazi beogradski Partizan, a u niškom timu obećavaju dobru predstavu i\nNišlija Novak Radulović, prethodnog vikenda u Helsinkiju u Finskoj zabeležio je nastup u profi boksu. Iako je borba protiv domaćeg takmičara Antti Hijetale, završena bez pobednika, opšti je utisak da je Novak prikazao više u ovom meču. ” Meč u\nEkipa Kalče nije uspela da se plasira u polufinale kupa u futsalu pošto je u Hali Čair poražena od ekipe Novog Pazara sa 5:4. Domaća ekipa ušla je u meč prilično agresivno, imala je prividnu terensku inicijativu, ali su gosti


SDP BiH o sastanku Vučića i Dodika u Beogradu: "Razgovor se ne vodi između fiktivnih vladara naroda"\n“Mi, u Socijaldemokratskoj partiji Bosne i Hercegovine, smo opredjeljeni očuvanju mira, teritorijalnog integriteta, nezavisnosti i suvereniteta Bosne i Hercegovine”, podsjećaju iz SDP-a i komentiraju jučerašnji sastanak Milorada Dodika i Aleksandra Vučića.\nIstiču kako se nadaju da posljednje izjave nakon sastanka Aleksandra Vučića sa Miloradom Dodikom pokazuju da su i oni shvatili u kakvu je avanturu Dodik krenuo, te da ničija funkcija nije vrijedna ugrožavanja mira i stabilnosti kompletne regije.\n“Naravno da razgovor nema alternative. Još jednom želimo ukazati na činjenicu da se problemi trebaju i mogu rješavati u okviru ustavnih i zakonskih ovlaštenja isključivo u institucijama Bosne i Hercegovine, Parlamentu, Predsjedništvu i Vijeću ministara.\nZato smatramo da je dobro znati kako Vučić kontrolira Dodika, ali to ni na koji način ne znači da se može miješati u naše unutrašnje odnose”, ističu iz SDP BiH i naglašavaju:\n“Vrijeme je da shvate i on i svi drugi sa sličnim pretenzijama kako kao predsjednik susjedne države partnera za razgovor ima isključivo u Predsjedništvu Bosne i Hercegovine.\nZato ne postoji racionalno obrazloženje njegovoj kontinuiranoj podršci secesionistima i rušiteljima mirovnog sporazuma, što je i sada pokušao uraditi navodnim suprotstavljanjem sankcijama koje će evidentino doći”.\nTvrde kako ne treba ići daleko u istoriju da bi vidjeli kako su međunarodnom sudu pravde isporučeni za Srbiju puno bitniji likovi, a da to ne bi bio slučaj sa Dodikom.\nU nastavku pročitajte saopćenje SDP BiH:\n“Svjesni su toga očito i učesnici sastanka u Beogradu. Zato su još jednom pokušali negirati i poniziti Bosnu i Hercegovinu i njene institucije, tražeći rješenje u navodnom dijalogu “Srba i Bošnjaka“, pozivanjem na razgovor Bakira Izetbegovića, kao da se radi o plemenskim vođama Bošnjaka i Srba.\nNije Srbija nikakav garant Dejtonskog sporazuma i jedino je moguće dijalog voditi na nivou dvije države, Srbije i Bosne i Hercegovine, kroz institucije sistema.\nU konačnici dobro je da je i Milorad Dodik malo reterirao u svojim izjvama, ali, po običaju, opet nije propustio priliku iznijeti svoje teze kako je Bosna i Hercegovina „nefunkcionalna država“ ili međunarodni “eksperiment”, što je govorio više puta u prošlosti.\nMeđutim, njegova teza kako je nešto oteto od RS pokazuje koliko se čovjek pogubio u svojoj slijepoj želji da sačuva svoje pozicije.\nNiko nije ništa oteo od RS. Bosna i Hercegovina ima svoj Ustav i Ustavni sud koji svoje odluke donosi na osnovu tog Ustava. Daleko bi otišli ako bi se sada vraćali u istoriju da utvrdimo ko je, kada i na koji način nešto otuđio u Bosni i Hercegovini.\nInstitucije države jesu nefukcionalne zbog nesposobne i korumpirane vlasti, ali i zbog činjenice da politički lideri tog dijela države BiH ne odustaju od plemenskog koncepta teritorijalizacije prava i sloboda.\nTim opstruiranjem i osujećivanjem države od ispunjenja njenih osnovnih funkcija zapravo samo potvrđuju istinu prema kojoj je u stvari RS nefunkcionalna u okvirima države kao neuspješan administrativni „eksperiment“.\nNaravno da očekujemo konkretnu akciju jedine dvije instance koje i po zakonu i Daytonu imaju pravo, obavezu i odgovornost djelovati kada se dovodi u pitanje mir i stabilnost u našoj zemlji.\nTo su Tužilaštvo Bosne i Hercegovine i Visoki predstavnik u Bosni i Hercegovini. Njihova šutnja mora biti prekinuta njihovim djelovanjem!”, navodi se u saopćenju SDP-a BiH.\nOznačeno Aleksandar VučićMilorad DodikSDP BiH\nČeda Jovanović progovorio prvi put nakon što je izašao iz bolnice: “Ovu masku bih pojeo toliko puta”


Udruženim sredstvima u obnovu\nU sjedištu Vlade Federacije Bosne i Hercegovine u Sarajevu danas su potpisani Memorandum i dva sporazuma koji se odnose na sufinansiranje projekata sanacije klizišta i izgradnje kuća za porodice koje su u prošlogodišnjim poplavama ostale bez domova.\nPremijer Federacije BiH Nermin Nikšić i rezidentni predstavnik Razvojnog programa Ujedinjenih naroda (UNDP) u BiH Yuri Afanasiev potpisali su Memorandum o razumijevanju između Vlade FBiH i UNDP-a.\nSporazum o sufinansiranju između Federalnog ministarstva prostornog uređenja, Federalnog fonda za pomoć nastradalim od prirodne nesreće na teritoriji FBiH i UNDP-a potpisali su federalni ministar prostornog uređenja Desnica Radivojević, direktor Federalnog fonda Jasmin Jaganjac i rezidentni predstavnik UNDP-a Yuri Afanasiev, a također je potpisan i Sporazum o sufinansiranju između Federalnog fonda za pomoć nastradalim od prirodne nesreće na teritoriji FBiH i UNDP-a.\nNakon prošlogodišnjih poplava, kako je kazao Afanasiev, najveći problemi odnosili su se na klizišta i stanovništvo koje je uslijed nepogoda bilo raseljeno iz svojih domova.\n- Pronašli smo rješenje za najveći dio ovog problema i po ovom memorandumu UN će osigurati tri miliona KM, dok će Federalni fond osigurati dodatnih dva miliona maraka - izjavio je Afanasiev dodajući da će se raditi na 15 najugroženijih klizišta.\nDrugi problem, po njegovim riječima, odnosi se na stanovništvo kojem je potrebna relokacija, odnosno koji se ne mogu vratiti u svoje domove, a procjenjuje se da je takvih oko 700 porodica u BiH.\n- Potpisali smo memorandum po kojem će UN osigurati jednu trećinu sredstava, Federalni fond dvije trećine, a lokalne vlasti će dati svoj doprinos na način da osiguraju da ove porodice dobiju zemlju, potrebne dozvole za izgradnju i ostalo što je potrebno u infrastrkturnom smislu - kazao je Afanasiev ističući da je danas potpisan sporazum za prvu grupu, odnosno za 40 kuća u Federaciji BiH. - Međutim, kako budemo imali više sredstava, s jedne i druge strane, namjera nam je da obuhvatimo što veći broj i da on dostigne do 500 kuća u Federaciji BiH.\n- Očekujemo da će ovo biti projekt koji će se brzo odvijati. Ukoliko općine ispune svoj dio dogovora očekujemo da će pitanje relokacije porodica biti riješeno do sljedeće zime - naveo je Afanasiev.\nDopremijer FBiH i ministar prostornog uređenja Radivojević i direktor Federalnog fonda Jaganjac naglasili su značaj ovakvih projekata koji se realiziraju udruživanjem sredstava da bi se pomoglo ljudima koji su zbog poplava i klizišta ostali bez svojih domova.\nNaveli su da će sve procedure provoditi UNDP čime će se osigurati transparentnost i veća brzina, te efikasnost u provođenju projekta.


UVOD U BIZNIS: Rast ohrabruje, realnost deprimira - Nira Press\nPočetna » UVOD U BIZNIS: Rast ohrabruje, realnost deprimira\nČak i kada su se završili najnoviji aprilski izbori, nama su dobre vesti nastavile da stižu.\nVeć prvih dana maja Evropska komisija (EK) označila nas je u svom izveštaju kao ekonomiju koja ima brži rast nego što su očekivali: ove godine će rast srpskog BDP-a iznositi dva odsto, očekuju u EK, dok su nešto ranije, u februaru, prognozirali da će to biti 1,6 odsto, a u martu da će rast iznositi 1,8 odsto. Razlog za toliki optimizam EK je očekivani veći priliv investicija i bolji izvozni rezultat koji Srbija treba da očekuje. Istovremeno, Međunarodni monetarni fond procenjuje da ćemo imati i nešto veći rast: iznosiće 2,2 odsto u 2016. godini.\nRast BDP-a od dva odsto, razume se, nije za potcenjivanje ali samo pod uslovom da postoji dovoljno visok dostignuti nivo razvoja. Srbija ga, nažalost, nema i u tome je problem sa svim tim “ohrabrujućim” procenama o ekonomskom napretku. Zato se u životnom standardu većine stanovništva Srbije neće ni osetiti taj “optimistični” privredni rast koji nam najavljuju i EK i MMF. Jer, dok je većina zemalja centralne i jugoistočne Evrope već značajno premašila nivo ekonomskog razvoja i životnog standarda koji su imali pre 25 godina, Srbija je i dalje ispod onoga što su tada imali i privreda i stanovništvo.\nKako praktično izgledaju razlike između nas i evropskih zemalja koje su nas “pretrčale” u prošlih 25 godina?\nPogled na statističku sliku iz 1989. godine pokazuje da je u okviru SFRJ tadašnja Republika Srbija imala BDP po stanovniku od oko 5.900 dolara, Republika Slovenija oko 9.600 dolara (najviše od republika SFRJ), a Hrvatska 8.400 dolara. Susedna Albanija imala je tada samo 700 dolara po stanovniku, Bugarska oko 2.450 dolara, Mađarska oko 3.300 dolara a Rumunija oko 1.800 dolara. U centralnoj Evropi, Slovačka je 1989. godine imala 2.680 dolara po stanovniku a Češka oko 2.900 dolara.\nGotovo dve i po decenije kasnije, prema statistici za 2014. godinu, stvari stoje tako da su sve pomenute zemlje, osim Srbije, dostigle značajno veći nivo BDPa po stanovniku. Među njima je najviše postigla Slovenija sa oko 24.000 dolara po stanovniku, sledi Češka sa oko 19.500 dolara, pa Slovačka sa 18.500 dolara, Mađarska sa oko 14.000 dolara, Hrvatska sa oko 13.500 dolara, Rumunija sa oko 10.000 dolara, Bugarska sa oko 7.800 dolara. Srbija je pri kraju sa oko 5.500 dolara i na kraju liste Albanija sa oko 4.450 dolara.\nMnogo brojki… ali, iz njih se vidi da je u prošlih 25 godina Slovenija ostvarila dva i po puta veći BDP po stanovniku, Hrvatska ga je gotovo duplirala, Albanija, tada ekstremno nerazvijena, uvećala je BDP po stanovniku šest puta, Bugarska ima tri puta veći BDP, Mađarska takođe oko tri puta više, Rumunija oko pet puta više, Češka više od šest puta, Slovačka takođe oko šest puta više, pa i nešto preko toga… A Srbija? Mi imamo manji BDP, prosečno po stanovniku, za desetak procenata. Dok su gotovo svi tranzicionisti u našem okruženju napredovali u prošle dve i po decenije, mi smo nazadovali. Slovenački BDP je pre 25 godina bio za oko 40 odsto veći od srpskog a danas je četiri puta veći. I tako dalje, po nas neslavne paralele mogu se praviti sa mnogim državama. I zato procene rasta srpskog BDP-a od dva do tri odsto godišnje, neće doneti značajno veći nivo životnog standarda za većinu stanovništva. Iako su pohvale EK ohrabrujuće, uz ovako niske stope rasta, realnost deprimira jer će Srbija još decenijama kaskati za drugima. A niko nas neće čekati, pa će utoliko trka duže trajati, na našu žalost.


EU: Dijalog u Briselu u zastoju, primena dogovora otvara poglavlja\nDijalog Beograd-Priština u sredu je nastavljen u Briselu s ciljem da se izlaz iz zastoja nađe kroz nužnu primenu postignutih dogovora, a napredak će omogućiti da se otvore i nova poglavlja jer bi to Evropska komisija ugradila i u godišnji izveštaj Srbije o napretku u reformama, javlja Beta.\nTo su naveli diplomatski izvori u Evropskoj uniji, koji su takođe rekli da u pregovaračkoj poziciji EU za poglavlje 35, kojim se prati dijalog i normalizacija odnosa Beograd-Priština, nije došlo do promene jer bi za to bila nužna saglasnost svih članica Unije.\nOvi zvaničnici su dodali da otud nema potvrde za pisanje medija u Srbiji da je u poziciju EU unesen stav da će Zajednica srpskih opština moći da počne da deluje tek kad prestane rad paralelnih institucija Srbije na Kosovu.\nU delegaciji Beograda se navaodi da evropski posrednici malo čine da Prištinu privole na poštovanje onog što je utvrdjeno dijalogom, što utiče i na preovladavjuće mišljenje među građanima Srbije da bi Beograd trebalo da obustavi dijalog, dok sad samo nešto preko 40 odsto građana smatra da Srbija treba da uđe u EU.\nDiplomate u Briselu kažu da se dogovori moraju sprovesti o konkretnim pitanjima telekomunikacija, slobode kretanja i priznavanja diploma.\nDijalog je nastavljen na nivou stručnjaka koji nastoje da približe stanovišta o stanju pregovora, kao i u sprovodjenju dogovora o slobodi kretanja i sporazuma o diplomama.\nKad je reč o imovini, izvori u Briselu objašnjavaju da ako se u primeni dogovora u dijalogu ispostavi da bi to ili neka druga tema, imala bitnog upliva na ishod, onda bi bilo prihvatljivo da se saglasnošću obe strane i o tome načelno ili delimično razgovara.\nU pregovaračkoj poziciji EU o poglavlju 35, prema uvidu agencije Beta, navodi se da "Srbija razume da proces ulaska u članstvo (u EU) i normalizacija (odnosa Beograd-Priština) moraju teći uporedo i jedan drugog podupirati".\nTakodje se podvlači da će Srbija napredovati ka članstvu u EU ako bude vidljivog i trajnog napretka u normalizaciji odnosa s Kosovom i da će obaveštavati nadležna kosovska tela o isplati penzija policajcima i konstruktivno se angažovati u nalaženju dogovora za podršku sudskom osoblju".


IZGUBILA BITKU PROTIV KORONE Preminula Snežana Veljković – Krtice.net\nKorona virus odnio je još jedan život ljekara u Srbiji, poznate niške doktorke Snežane Veljković\nKorona virus odnio je još jedan život ljekara u Srbiji, poznate niške doktorke Snežane Veljković.\nOtišla je još jedna ljekarka kojom čitav Niš može da se ponosi – ona nije dala veliki doprinos samo medicini (napisala je veliki broj naučnih radova iz oblasti sudske medicine) već i istoriji. Prošle godine priredila je knjigu “Kazivanja ljekara o Velikom ratu” Branislava Dimitrijevića, prenosi Telegraf.\nAli, svoja interesovanja nije samo svodila na sudsku medicinu, već se godinama uporedno bavila i istorijom medicine, kojoj se posljednjih godina svog života maksimalno posvetila. Bila je jedan od najaktivnijih članova Sekcije za istoriju medicine Srpskog ljekarskog društva (SLD) i neumorno je istraživala period Balkanskih ratova i Prvog svjetskog rata, piše portal Srpska istorija.\nNAJVEĆE MISTERIJE SVIJETA Niko ne zna kako su nastali, a jeziva legenda tvrdi nešto što zaista ledi krv u žilama


LIGA ŠAMPIONA Vilotić pocrveneo, Dinamo dobar, remi Sparte i Steaue\nFudbaleri Sparte i Steaue odigrali su nerešeno 1:1, dok su pobede u prvom meču trećeg kola kvalifikacija za Ligu šampiona upisali BATE Borisov, Salcburg, zagrebački Dinamo i Šahtjor.\nSparta je u Pragu povela golom Josefa Surala u 35. minutu, ali će na revanš u Bukurešt ipak putovati bez prednosti pošto je Steaua izjednačila u 75. minutu, a strelac je bio Nikolae Stančiu.\nSalcburg je na gostujućem terenu pobedio albanski Partizani sa 1:0, a jedini gol postigao je Sorijano.\nIstim rezultatom slavila je i ekipa BATE Borisov protiv Dandalka, a strelac je bio Mihail Gordejčuk.\nFudbaleri Dinama su u Zagrebu savladali Dinamo iz Tbilisija sa 2:0, a golove za hrvatskog šampiona postigli su El Arbi Soudani i Ante Ćorić.\nPrednost od 2:0 iz prvog meča ima i ukrajinski Šahtjor, koji je na svom terenu pobedio švajcarski Jang Bojs (Milan Vilotić zaradio isključenje), dok su fudbaleri Ajaksa i PAOK-a odigrali nerešeno 1:1.\nRostov i Anderleht su odigrali nerešeno 2:2.


STOLICA SAOPŠTIO SPISAK: Evo kojih 29 'orlića' se nalazi na popisu selektora mlade reprezentacije Srbije! - Fudbal, Reprezentacija, The Best Of\nSTOLICA SAOPŠTIO SPISAK: Evo kojih 29 ‘orlića’ se nalazi na popisu selektora mlade reprezentacije Srbije!\nRedakcija 24.08.2020., 13:45\nSelektor mlade reprezentacije Srbije (U21) Ilija Stolica saopštio je spisak igrača za predstojeće mečeve u kvalifikacijama za Prvenstvo Evrope protiv Letonije u gostima (4. septembar) i Bugarske (8. septembar, stadion u Gornjem Milanovcu).\nIstovremeno prvi čovek mlade reprezentacije Srbije u intervjuu za sajt FSS govorio je o spisku, bonus igračima i internacionalcima, problemima sa kojima se stručni štab suočava, narednim rivalima i optimizmu koji ne krije…\nNa spisku se nalazi veći broj igrača od uobičajenog?\n-Malo je specifična situacija prouzrokovana pandemijom koronavirusa sa kojom se suočava ceo svet. Jednostavno nismo sigurni za jedan broj igrača u kakvoj se formi nalaze, a s druge strane imamo situaciju sa bonus igračima u Super ligi koje želimo da upoznamo sa našom idejom i načinom rada u reprezentaciji, ali i da dožive jednu satisfakciju, rekao bih nagradu za ono što pružaju u svojim klubovima na terenima elitnog ranga. Kada govorim o toj grupi igrača onda je spisak mogao možda biti i veći, ali imaćemo i sledeće okupljanje, tako da je na igračima iz naše lige da se pokažu i nametnu – ističe Ilija Stolica.\nDa li je to na neki način i nagrada klubovima iz našeg elitnog ranga koji su forsirali bonus igrače?\n-Upravo tako, pravilo koje je uvedeno zamišljeno je da benefit imaju svi, pre svega naš mladi tim, a samim tim i naš fudbal, tako da jedni drugima treba da budemo podrška. Ovi pozivi igračima su, dakle, satisfakcija i klubovima i njihovom opredeljenju.\nSve to ne znači da na spisku nije i veliki broj internacionalaca, ali tu postoji problem njihove minutaže i statusa u klubovima iz kojih dolaze?\n-Imamo grupu igrača koja je do sada iznela ovaj deo kvalifikacija, međutim to nije zatvorena priča, uvek će biti novih igrača, nekog ko se ističe u datom trenutku i nalazi se u dobroj formi. Internacionalci koje smo zvali već su bili na spisku i opet ćemo ih zvati bez obzira na njihov status u klubovima. Želimo da budu sa nama na licu mesta kako bi se uverili koliko su spremni u ovom trenutku. Jedna grupa igrača nije imala takmičarsku utakmicu još od marta i to nam svakako predstavlja veliki problem. Dosta njih ima problem sa nedefinisam statusom u klubu, tako da želimo i njima da budemo podrška, budemo uz njih kada im se možda lomi njihov status u klubovima, tako da je logično da budu uz nas. Videćemo kada budemo zajedno da li su i koliko spremni da pruže reprezentaciji u predstojećim utakmicama. Standardni su članovi i moramo da budemo uz njih. Moram da kažem da, kada se radi o linijama tima, imamo dosta problema sa zadnjom linijom. Sveta Marković izlazi iz povrede, Strahinja Pavlović je dobio poziv za A tim i ovom prilikom mu čestitamo…Voleo bih da tim putem ide što veći broj igrača iz mlade selekcije. I Dušan Vlahović je sa A selekcijom…U zadnjoj liniji imamo i slučaj Ranka Veselinovića koji zbog cele ove situacije nije u mogućnosti da bude sa nama. Mogao bi da doputuje iz Kanade, ali pravila nalažu da zbog pandemije u povratku mora da provede određeno vreme u karantinu i desilo bi se da ga potpuno izbacimo iz takmičarskog ritma. Tek se ustalio u novom klubu i odlučili smo da nije dobro za njega i njegovu karijeru da ga poremetimo jednim pozivom koji bi mogao da mu iskomplikuje trenutnu situaciju.\nKoliko svi navedeni problemi remete sistem i taktiku pred važne mečeve sa Letonijom i Bugarskom?\n-Uvek je najosetljiviji deo tima zadnja linija i mi iz trenerskog ugla, ugla struke uvek gledamo da nam to bude najstabilniji, najstandardniji deo tima koji se najmanje menja. Međutim, sada imamo situaciju da li zbog povreda, da li zbog pandemije, da li zbog igrača koji su napredovali i prešli u A selekciju, da imamo dosta pomeranja i remećenja. To su stvari na koje moramo da se prilagođavamo, naravno da one sve malo remete, ali ovo je reprezentacija i gledaćemo da izaberemo najbolje od onoga što trenutno imamo, uklopimo u sistem njihovu trenutnu formu. Mislim da ćemo izvući ono najbolje u ovom trenutku i napraviti dobar rezultat.\nNalazite se u malo čudnoj situaciji, imamo na spisku tri igrača iz Mančester Sitija, ali svi oni su trenutno daleko od dresa tog kluba i pred njima je period velikog dokazivanja?\n-Poznavajući sve njih mislim da su to dobri i zreli momci koji prepoznaju situacije. Klubovi u njih ulažu novac i vide ih kao projekte za neko buduće vreme. Ono što je problematično je da nemaju kontinuitet u radu i ono što je važnije, igranju utakmica na takmičarskom nivou. Dakle, sam odlazak u te klubove, a imamo mnogo primera, ne garantuje dalji uspešniji razvoj u karijeri. On otvara mogućnost, priliku igračima da se izbore za neki svoj status u tim klubovima koji je za njihove godine jako težak i uglavnom slede pozajmice drugim klubovima i kaljenje u novim sredinama, uglavnom filijalama tih klubova.\nIspred nas su dva meča, prvo Letonija u gostima, zatim Bugarskom u Gornjem Milanovcu. Karakteristično je za obe selekcije da bez obzira na imena koja igraju, primaju veoma malo golova. Letonija je primera radi igrala sa Bugarskom 0:0 a pokazali su i ovde u Novom Sadu da su nezgodan protivnik. Imamo, dakle, ispred nas disciplinovanu ekipu koja se oslanja na jedan defanzivni pristup fudbalu i kroz brze napade pokušavaju da ugroze protivnika, Mi moramo da budemo pametni, strpljivi, mislim da je kvalitet na našoj strani i treba da donesemo bodove sa tog gostovanja. Posle toga nas čeka Bugarska, ekipa koja je prilmila najmanje golova u kvalifikacijama, čvrsta i stabilna selekcija sa malo drugačijim sistemom igre, većim kvalitetom u odnosu na Letoniju, ali isto tako mislim da je i u ovom slučaju kvalitet na našoj strani. U Bugarskoj smo pobedili, verujem da to možemo da ponovimo i na našem terenu – zaključio je Ilija Stolica.\nPrethodna vest PRVA ATP LISTA POSLE VIŠE OD PET MESECI: Nastavlja se borba Đokovića i Nadala za teniski presto!\nSledeća vest ČELSI DOBIJA POJAČANJE: Ponuda od 100 miliona je prihvaćena!\nPRVA ATP LISTA POSLE VIŠE OD PET MESECI: Nastavlja se borba Đokovića i Nadala za teniski presto!\nČELSI DOBIJA POJAČANJE: Ponuda od 100 miliona je prihvaćena!


Početak/Promo/YUMIS na rafovima u dalekom i sunčanom Dubaiju\nMaja Vodeničarski26. aprila 2022.\nFabrika Yumis pored redovnog izvoza u preko 30 zemalja sveta pored Amerike, upisao je još jednu bitnu destinaciju na svojoj izvoznoj mapi – daleki i sunčani Dubai. Sa ukupno 250 proizvoda niški Yumis uspešno drži korak sa drugim srpskim izvoznicima koji osvajaju nova daleka tržišta.\nRedovnim učešćem na svetskim sajmovima i proverenim preporukama Yumis tek planira da se širi i na ostala tržišta. „Osvojen“ je i Dubai što jeste bio težak posao, jer ovo tržište je probirljivo i traži se vrhunski kvalitet, gde nema kompromisa, napominju iz ove uspešne fabrike koja posluje više od tri decenije.\n„Početkom februara isporučene su prve količine kokica za mikrotalasnu rernu, sa ukusima slane, sir i maslac od 100g. Ovaj proizvod vrlo lako našao je put do krajnjih potrošača, što nas najviše raduje“, kažu u Yumis-u.\nUpravo je pripremljena nova isporuka sa čajevima TEA TIME , Ekčin začinom, gotovim kokicama a tu su i suva šljiva, bistre i krem supe, koje kreću na put već za koji dan.\nOno što posebno raduje menadžment Yumis-a jeste podatak da je za ovo tržište potpisana dugoročna saradnja sa dva velika maloprodajna lanca. Mile Kocić, predsednik kompanije i prehrambeni stručnjaci ove fabrike ne planiraju ovde da stanu, već „merkaju“ neka nova zanimljiva tržišta.\nViše o planovima ove niške fabrike pisale su Niške Vesti, lane, kada je krajem decembra obeleženo tri decenije uspešnog rada Yumis-a.\nDubai Fabrika izvoz kokice supe Yumis\nZeleni čaj za letnje dana: Detoks program na dohvatu ruke – YUMIS\nKocić reizabran na mesto potpredsednika Privredne Komore Srbije


Nastavlja se uspešna ofanziva: Ruska vojska uništila još 29 vojnih objekata u Ukrajini - 17.03.2022, Sputnik Srbija\nNastavlja se uspešna ofanziva: Ruska vojska uništila još 29 vojnih objekata u Ukrajini\nRuska vojna avijacija danas je uništila 29 ukrajinskih vojnih objekata, saopštio je portparol Ministarstva odbrane Rusije Igor Konašenkov. 17.03.2022, Sputnik Srbija\nOružane snage Rusije nastavljaju uspešnu ofanzivu – za dan su napredovale 10 kilometara i uspostavile su kontrolu u dva naseljena mesta – Novomajorsko i Prečistovka.Specijalna operacija u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć.Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“, da se privedu pravdi svi ratni zločinci odgovorni za „krvave zločine nad civilima“ u Donbasu.\n© Sputnik / Konstantin MihalьčevskiйSpecijalna operacija u Ukrajini\nRuska vojna avijacija danas je uništila 29 ukrajinskih vojnih objekata, saopštio je portparol Ministarstva odbrane Rusije Igor Konašenkov.\n„Među njima su i višecevni bacač raketa, tri komandna mesta, uključujući jedno terensko komandno mesto brigade, šest skladišta municije i 14 mesta sa vojnom tehnikom“, precizirao je Konašenkov.\nOružane snage Rusije nastavljaju uspešnu ofanzivu – za dan su napredovale 10 kilometara i uspostavile su kontrolu u dva naseljena mesta – Novomajorsko i Prečistovka.\nOd početka vojne operacije za zaštitu Donbasa uništena su 182 ukrajinska aviona i helikoptera, 177 bespilotnih letelica, 1.393 tenka i druga borbena oklopna vozila, 134 višecevna bacača raketa, 523 jedinice oruđa poljske artiljerije i minobacača, kao i 1.182 specijalna vojnih vozila.\nUdar preciznim oružjem: Ruska vojska uništila artiljerijsku bateriju ukrajinske vojske /video/


Nevesinje: Boračkim kategorijama 50 rješenja za bespovratna sredstva | Trebinje Live\nNevesinje: Boračkim kategorijama 50 rješenja za bespovratna sredstva\nPredsjednik Vlade Republike Srpske Željka Cvijanović uručila je danas u Nevesinju 50 rješenja o dodjeli bespovratnih novčanih sredstava za stambeno zbrinjavanje porodica poginulih boraca i ratnih vojnih invalida od prve do četvrte kategorije, čija je ukupna vrijednost 395.000 KM.\nCvijanovićeva je napomenula da je prethodno dodijeljeno sedam rješenja i novčana sredstva koja su uplaćena u iznosu prema ranije utvrđenim kriterijumima, te najavila da će program stambenog zbrinjavanja do kraja godine biti završen na području cijele Republike Srpske.\n"Moja poruka je uvijek ista - ne postoji materijalna nadoknada koja može nadomjestiti gubitak ljudi i njihovih porodica, ali institucije reaguju na adekvatan način u skladu sa ekonomskim mogućnostima", rekla je Cvijanovićeva novinarima.\nOna je napomenula da je riječ o proritetnim grupacijama u društvu o kojima se mora voditi računa, bilo da je riječ o stambenom zbrinjavanju ili drugim potrebama koje su, kako je rekla, velike.\nCvijanovićeva je dodala da je Vlada Republike Srpske intenzivirala i zapošljavanje djece iz ovih kategorija stanovništva.\nMinistar rada i boračko-invalidske zaštite Republike Srpske Petar Đokić rekao je da se privodi kraju program potpunog stambenog zbrinjavanja u Srpskoj čija je realizacija počela 2008. godine, dodajući da je trebalo da program traje još nekoliko godina, ali je odlučeno da bude okončan ove godine.\n"Trenutno se u Republici Srpskoj gradi 621 stan, dok će preostalih stotinu biti ugovoreno i gradiće se u narednih mjesec-dva", rekao je Đokić, navodeći da će 1.623 porodice dobiti nepovratna novčana sredstva za potpuno stambeno zbrinjavanje, čime će biti završen ovaj program kojim je planirano da 5.606 porodica bude potpuno stambeno zbrinuto.\nOn je istakao da je ovo jedan od najhumanijih programa koji provodi Vlada Republike Srpske.\n"Vrlo smo ponosni na ovaj program jer smo omogućili da prema porodicama koje nose najveću zaslugu za trajanje Srpske pokažemo solidarnost i odgovornost i da im ublažimo tegobe", rekao je Đokić i ponovio da materijalne vrijednosti ne mogu nikada nadomjestiti gubitke, ali da poštovanje prema njima ostaje trajna orijentacija.\nOn je napomenuo da se i u drugim gradovima Srpske provode ovakve aktivnosti i da Vlada, kao odgovorna, provodi vrlo jasno ono što je i najavila, te da je pokazala efikasnost u rješavanju ovog pitanja.\nNačelnik opštine Nevesinje Momčilo Šiljegović istakao je izvrsnu saradnju ove opštine sa Vladom Republike Srpske i resornim ministarstvima, napominjući da pokušavaju da riješe infrastrukturne probleme nagomilane u posljednjih 50 godina.\n"Pokušaćemo zajedno sa Vladom Republike Srpske da riješimo pojedine putne dionice na području opštine", rekao je Šiljegović.\nDodjeli rješenja prethodio je sastanak Cvijanovićeve i Đokića sa načelnikom opštine na kome je bilo riječi o aktuelnim problemima, aktivnostima i potrebama opštine Nevesinje.\nCvijanovićeva je istakla dobru saradnju republičke i lokalne vlasti u Nevesinju, te napomenula da je mnogo projekata realizovano, ali da postoji i potreba za unapređenjem kada je riječ o putnoj infrastrukturi.


UniCredit prodao Pioneer fond Amundiju za 3,55 milijardi dolara – Bankar.me\nUniCredit prodao Pioneer fond Amundiju za 3,55 milijardi dolara\nDecember 13, 2016 BANKE, Članci, SVE VIJESTI, SVIJET Leave a comment\nDogovor, koji uključuje posebnu dividendu od 500 miliona eura koja će biti isplaćena UniCreditu, predstavlja jedan od pokušaja novog izvršnog direktora Jeana Pierra Mustiera da ojača kapitalnu bazu te banke.\nProdaja Pioneera dogovorena je uoči predstavljanja strateškog plana UniCredita u utorak, koji bi, prema Reutersovim izvorima, trebao uključivati izdanje novih dionica u vrijednosti do 13 milijardi eura, što će biti veliki test povjerenja investitora u italijanski bankarski sistem u cjelini.\nUnicredit, koji posluje u 17 zemalja i jedina je italijanska banka od strateške važnosti za stabilnost globalnog finansijskog sistema, treba da ojača svoj bilans kako bi zadovoljio stroge propise regulatora za takve velike banke.\nProšlog četvrtka UniCredit je izvijestio o prodaji 33-postotnog udjela u poljskoj banci Pekao, čime je prikupio više od 2,5 milijardi eura, dok je u oktobru za 550 miliona eura prodao 20-postotni udio u brokerskoj kući FinecoBank.\nKako su potvrdili izvori, Amundijeva ponuda je bila najveća, a takođe je ponuđen i najbolji ugovor za distribuciju Pioneerovih finansijskih proizvoda. Pioneer je šesti fond u Evropi po vrijednosti imovine pod upravljanjem, od otprilike 225 milijardi eura.\nAmundi, koji je u većinskom vlasništvu francuske banke Credit Agricole, kupnjom Pioneera ojačaće vodeću poziciju u Evropi, smanjiti troškove poslovanja i povećati zaradu.\n“Pionner će ojačati Amundijevu ponudu, proširiti distribucijske kanale i mrežu te stvoriti značajnu sinergiju. To će potvrditi Amundijevu poziciju kao evropskog lidera u upravljanju imovinom i po veličini i po profitabilnosti“, poručio je Xavier Musca, predsjednik Amundija.\nNakon te transakcije, Amundi će imati 1.276 milijardi eura imovine pod upravljanjem, po čemu će biti osmi po veličini upravljač imovinom u svijetu, poručila je ta francuska kompanija.\nPOJMOVIpioneer unicredit Unicredit unicredit kupio pioneer\nPrevious Kina podnijela žalbu STO protiv SAD i EU\nSljedeći Colliers nekretnina sedmice: Teuta 304 – luksuzan trosoban stan površine 265 m2


Tusk će preporučiti odlaganje Brexita\nIzvor: Radio Slobodna Evropa, 23.Okt.2019, 08:21\nPredsednik Evropskog saveta Donald Tusk rekao je da će preporučiti da EU odobri zahtev Velike Britanije za odlaganjem Brexita, sada zakazanog za 31. oktobar. Tusk je na Tviteru naveo da će pozvati 27 članica EU da pomere taj rok. London je tražio tromesečno odlaganje, do kraja januara 2020. To je učinjeno nakon što je parlament usvojio zakon kojim primorava premijera Borisa Džonsona da traži odlaganje. Iako nije izneo detalje, Tusk je naveo da će predložiti pisanu proceduru za...\nOkRadio.rs: Tusk će preporučiti odlaganje Bregzita\nIzvor: EurActiv Srbija, 23.Okt.2019\nPredsednik Evropskog saveta Donald Tusk rekao je da će preporučiti da EU odobri zahtev Velike Britanije za odlaganjem Bregzita, sada zakazanog za 31. oktobar. Neki spekulišu da bi Britanija mogla da dobije i duži rok ali ističu da bi do sredine 2020. sve trebalo da bude gotovo, pored ostalog i zbog...\n23.Okt.2019: Radio Slobodna Evropa


SL - Bojić ponovo kaznio "večite" - Sportske.net\nSL - Bojić ponovo kaznio "večite"\nSamo dan nakon što su izmirili zaostala dugovanja, i tako sprečili da budu kažnjeni oduzimanjem bodova sa mečeva 11. kola, košarkaški klubovi Crvena zvezda Telekom i Partizan mt:s moraće ponovo "da vade novčanike" po odluci direktora takmičenja.\nDirektor takmičenja u Agroživ Superligi Srbije Predrag Bojić postaće najomraženija ličnost među čelnicima "večitih rivala" pošto iz kola u kolo udara po džepu "blizance".\nJuče su svi opomenuti dužnici, među njima Partizan i Zvezda, platili zaostala dugovanja, a danas su im izrečene nove kazne.\nTreneru Partizana Dušku Vujoševiću izrečena je kazna od 47.200 dinara zbog tehničke greške koju je zaradio na utakmici sa Metalcem u Valjevu. Visina iznosa proporcijalna je ponavljanju prekršaja koji čini trener crno-belih.\nMnogo gore prošla je Crvena zvezda Telekom koja će zbog ispada predsednika UO kluba morati da plati 118.000 dinara. Miloš Ninković kažnjen je pomenutom sumom jer je na poluvremenu utakmice sa Mega Vizurom verbalno napao sudije.\nZbog loše organizacije utakmice, i nesportskog ponašanja jednog od navijača iz prvog reda tribina Zvezda će morati da plati dodatnih 59.000 dinara.


Popović: Sajber kriminal globalni problem - Politika - Dnevni list Danas\nPočetna » Vesti » Politika » Popović: Sajber kriminal globalni problem\nPopović: Sajber kriminal globalni problem\nPopović je, na otvaranju konferencije „CYBER SECURITY – Kako sesuočiti sa novim izazovima u poslovnom i finasijskom sektoru“, istakao da bebzbednost protoka podataka otvara pitanje celokupne ekonomije i potupuno nove organizacije borbe protiv sajber kriminala i u javnom i u privatnom sektoru. Najveće kompanije sveta, ukazao je Popović, imaju problem sa čuvanjem i bezbdenošću podataka.\n„Tokom 2016. godine hakovano je tri milijarde Yahoo naloga, iste godine iz sistema Ubera ukradene su informacije od 50 miliona korisnika, napadu na Fejsbuku ove godine izloženo je prema zvaničnim podacima više 70 miliona korisnika“, izjavio je Popović. On je ocenio da se korišćenjem legalnih softvera, brzom reakcijom na greške u njihovom radu i ograničavanjem broja ljudi sa administratorskim pristupom sistemu, sprečava do 85 odsto ciljanih napada. Zbog toga je važno izgraditi odgovoran odnos, posebno kada je u pitanju prevencija u okviru velikih informacionih sistema koji imaju odovornost prema velikom broju ljudi, sugerisao je Popović.\nOn je nagalsio da je Vlada Srbije, sledeći evropske inicijative, u maju 2017. godine usvojla nacionalnu strateguiju razvoja informacione bezbednosti u kojoj je prioritet obrazovni aspekt podizanja svesti građana o toj temi. Jedno od od strateških oprdeljenja Vlade Srbije je sveobuhvatna digitalizacija, naveo je Popović, ukazujući da takav prioritet ne može biti ostvaren na pravi način ukoliko ne bude obezbeđen siguran sajber prostor. „Siguran sam da Srbija može da doprinese sajber bezbednosti u budućnosti sa odličnim inženjerskim i naučnim potencijalnom i uz kordinaciju sa drugim zemljama“, rekao je Popović uz najavu da će se uskoro ostvariti konkretnu saradnju sa Bosnom i Hercegovinom na temu sajber bezbednosti.\nBezbednostNenad Popovićsajber kriminaltehnologijaBeograd


Zaharova traži izveštaj o radu EU službi\nTanjug 22. aprila 2021. 11:34\nMOSKVA – Portparolka Ministarstva spoljnih poslova Rusije Marija Zaharova rekla je da ne prestaju da stižu neosnovane optužbe na račun Rusije, i zatražila izveštaj o radu obaveštajnih službi EU, preneo je Sputnjik.\nU sredu je šef evropske diplomatije Žozep Borelj u ime zemalja članica Evropske unije izrazio protest radom ruskih specijalnih službi.\n„Mi smo neprestano komentarisali slične izjave i u posebnim slučajevima i globalno, nazivali ih besmislicama i neosnovanim izjavama. Želela bih da postavim pitanje: kada cemo od šefa evropske diplomatije čuti detaljan izveštaj o aktivnostima obaveštajnih službi država članica EU“, zapitala je Zaharova u intervjuu ruskom radiju Vesti FM.\nOna je naglasila da degradacija odnosa ne dolazi sa ruske strane.\n„Kao što odlicno možemo da vidimo na primeru Češke i Poljske i na primeru kolektivnog Brisela, ta degradacija odnosa dolazi od njih. Negde je to potkopavanje i razlaganje temelja, negde je to prava subverzivna akcija, odnosno, dolazi do viševektorskog uništavanja odnosa“, ocenila je Zaharova.


Slobodan Vasković pozvan u Tužilaštvo RS-a zbog informacija o ubistvu Davida Dragičevića - Vijesti Banja Luka - Banjaluka Live\nSlobodan Vasković pozvan u Tužilaštvo RS-a zbog informacija o ubistvu Davida Dragičevića\n11. Oktobra 2018. Banjaluka Buka Magazin 0\nSlobodan Vasković pozvan u Tužilaštvo RS-a zbog informacija o ubistvu Davida Dragičevića Piše: Fena / Objavljeno: 11.10.2018. u 17:33h Tweet\nSlobodan Vasković pozvan u Tužilaštvo RS-a zbog informacija o ubistvu Davida Dragičevića Piše: Fena / Objavljeno: 11.10.2018. u 17:33h\nBanjalučki novinar-bloger Slobodan Vasković objavio je da su Davida Dragičevića ubili određeni pripadnici MUPRS-a\nTužilaštvo Republike Srpske, Posebno odjeljenje za suzbijanje korupcije, organizovanog i najtežih oblika privrednog kriminala, pozvalo je danas novinara Slobodana Vaskovića na saslušanje u svojstvu svjedoka u vezi sa slučajem stradanja banjalučkog mladića Davida Dragičevića.\n– Slobodan Vasković poziva se da dana 16. oktobra 2018. godine u 09.00 sati pristupi u prostorije tužilaštva kako bi bio saslušan na okolnosti koje su mu poznate u vezi s iznošenjem tvrdnji da su određena lica, pripadnici Ministarstva unutrašnjih poslova Republike Srpske počinila krivično djelo teško ubistvo – saopćeno je iz ovog tužilaštva.\nTvrde da su poziv uputili javno, jer Vasković izbjegava da ga primi.\n– S obzirom na to da isti očigledno izbjegava lično primiti poziv, jer se ne nalazi na adresi na kojoj je prijavljen, kako bi se izbjegla bilo kakva manipulacija informacijama u vezi s njegovim pozivanjem, odlučeno je da se ovaj poziv uputi javno, putem sredstava javnog informisanja – navodi se u saopćenju, uz koji je novinarima dostavljen i faksmil poziva za saslušanje svjedoka.\nBanjalučki novinar-bloger Slobodan Vasković objavio je da su Davida Dragičevića ubili određeni pripadnici MUPRS-a.\nU pozivu se dodaje da, ukoliko se Vasković ne odazove i svoj izostanak ne opravda, može biti priveden od Sudske policije i kažnjen s 5.000 maraka.\nOvo je jedina opština u Federaciji u kojoj je SNSD pobijedio\nŠTA NAS ČEKA Opozicija ne priznaje rezultate, najavljuju se PROSTETI I ŠATORI ISPRED SKUPŠTINE! Traže Pravdu za Davida\nPogledajte kako izgleda unutrašnjost rafinerije nakon eksplozije (FOTO)\nNIJE DOBRODOŠAO Načelnici tri hercegovačke opštine proglasili Željka Komšića nepoželjnim\nUNSA nije okončao proces integracije, 30 fakulteta nezakonito uživa u finansijskoj autonomiji\nSZP: Da li su rezultati koje CIK objavljuje odraz volje građana ili brojača glasova?


Nove mere Kriznog štaba: Maske obavezne i na otvorenom, okupljanje do 10 ljudi | Luftika\nNove mere Kriznog štaba: Maske obavezne i na otvorenom, okupljanje do 10 ljudi\nNove mere Kriznog štaba jesu obavezne nošenje maski i na otvorenom, i to na mestima gde nije moguće napraviti razmak od metar i po.\nTakođe, zabranjena su okupljanja više od 10 ljudi.\nKorona virus: Krizni štab u Srbiji odlučio da nema novih mera, novi…\nMere će važiti za celu teritoriju Srbije\nPodsetimo, u ponedeljak je Ana Brnabić, predsednica Vlade i Kriznog štaba, najavila je na konferenciji za medije da će predložiti uvođenje obaveze nošenja maski u zatvorenom i na otvorenom prostoru, piše Nova.\nKako je tada rekla, predložiće i zabranu svih javnih okupljanja naredne dve nedelje.\nOve mere, kako je najavljeno, važile bi za teritoriju cele Srbije.\nPrethodno je na jučerašnjoj konferenciji za medije Kriznog štaba dr Darija Kisić Tepavčević na pitanje o novom uvođenju policijskog časa izjavila da “ne možemo da očekujemo neke druge mere, jer sve zavisi od nas”, kao i da “svako u borbi protiv ovog virusa mora da preuzme svoju ulogu”.\n– Što se tiče policijskog časa nismo o tome razgovarali, uveli smo ga kada je imao cilj, a u međuvremenu nismo stajali skrštenih ruku – rekla je Kisić Tepavčević.\nOd pre dve nedelje, odnosno, od 30. juna, zbog pogoršanja epidemiološke situacije u Beogradu na snagu su stupile oštrije mere, poput obaveznog nošenja maski u svim zatvorenim prostorima, a ne samo u prevozu, pod pretnjom kazni.\nTada je dr Kisić Tepavčević rekla da “to ne moraju da budu hiruške maske, već mogu i pamučne koje sami šijemo, bilo koja mehanička zaštita”.\nU Srbiji je već dvadesetak opština uvelo vanrednu situaciju zbog koronavirusa.\nZabrinjavajući podaci: Evo koliko procenata pacijenata preživi respirator\noznakekoronavirus krizni stab maske na otvorenome nove mere\nKorona nastavlja da obara rekorde, Krizni štab zaseda kad se svi izljubimo za doček\nKorona virus: U Srbiji redovi pred kovid ambulantama, Francuska uvela ograničenja za nevakcinisane\nKonferencija RIK kasnila sat vremena da Vučić prvi saopšti rezultate\nĐoković iz Dubaija krenuo za Srbiju, na 3 godine zabranjen mu ulazak u Australiju


Kamena vuna/Klebespachtel M\nZavršni fasadni malter ADDI sa dodatkom silikona je zamjena za akrilnu i SI&SI (silikonsko-silikatnu) fasadu. Ispitan je za sisteme sa stiroporom i kamenom vunom od strane akreditovanih institucija.\nKamena vuna je izolacijski materijal prirodnog porijekla koji se koristi za toplinsku, zvučnu i protupožarnu izolaciju u graditeljstvu, industriji i brodogradnji. Kao sirovine za proizvodnju kamene vune upotrebljavaju se prirodni i umjetni silikatni materijali što je važan čimbenik prilikom izgradnje ovojnice Vašeg doma i poslovnog okruženja.\nSistemski ispitan organski vezan mort s lakim mineralnim dodacima za lijepljenje i armiranje. Katalog Bauprodukte Pročitajte više\nJednokomponentna, samoekspandirajuća, izuzetno izdašna poliuretanska pjena. Katalog Bauprodukte Pročitajte više\nprirodno bijeli lagani mort za lijepljenje i armiranje EPS ploča i ploča i lamela od kamene vune Katalog...Pročitajte više\nMort za lijepljenje, armiranje i gletanje EPS i XPS ploča. Katalog Bauprodukte Pročitajte više\nVisoko kvalitetna fasadna boja na bazi silikatne smole s učinkom samočišćenja. Katalog Bauprodukte Pročitajte više\nVisoko paropropusna silikatna fasadna boja Katalog Bauprodukte Pročitajte više\nArmaturna fasadna boja na bazi umjetne smole koja ispunjava neprimjetne i vidljive pukotine. Katalog Bauprodukte Pročitajte više\nAkrilna završno dekorativna žbuka na bazi silikonske smole s grebanom i žljebastom strukturom. Katalog...Pročitajte više\nAkrilna završno dekorativna žbuka na bazi silikonske smole s grebanom strukturom. Katalog Bauprodukte Pročitajte više


EA radi na patentu koji će ukinuti čekanje na instalaciju igara - PLAY!\nProces od kupovine do igranja nekog naslova ume biti prilično bolan i dugotrajan, pogotovu ako posedujete spor interneti i zastareli drajv za smeštanje podataka.\nČak i ako posedujete SSD nove generacije ponovo ćete morati proći kroz proces instalacije, a Electronic Arts želi da taj dugotrajni proces ukine kako bi igrači više vremena proveli u gejmingu.\nOva kompanija radi na patentu, odnosno tehnologiji koja će omogućiti da se neki naslov igra i tokom procesa preuzimanja igre koji bi bio aktivan u pozadini. Igra bi se tokom preuzimanja jednostavno strimovala na ekran računara, a potom bi se izvršila naprimetna tranzicija sa strimovanja na instalaciju igre na PC-u.\nOvaj vid klijenta pomogao bi nestrpljivim igračima da gotovo istog momenta po kupovini započnu sa igranjem, ali potencijalnih problema može biti, pošto će jaka brzina interneta za optimalni kvalitet biti potrebna kako bi se igra strimovala.\nIako brojni izdavači imaju pristup podele fajlova na one sa niskim kvalitetom kako bi se obezbedio raniji ulazak u igru, patent kompanije Electronic Arts će verovatno dobiti na popularnosti, pogotovu sa rastom potrebnog slobodnog prostora na disku, koji je neretno preko 100GB.\nRelated Items:donwload, EA, electronic arts, patent, peruzimanje\nElectronic Arts potvrdio da se njihovi radnici nalaze iza prodaje retkih FUT kartica


Javni konkurs za sufinansiranje programa rada sportskih organizacija za 2021.godinu | Novosti - Opština Šavnik\nJavni konkurs za sufinansiranje programa rada sportskih organizacija za 2021.godinu\nPredmet Konkursa je raspodjela sredstava iz Budžeta opštine Šavnik za 2021.godinu za: sufinansiranje programa rada sportskih klubova, sportsko-rekreativna društva, školska sportska društva i sportske organizacije lica sa invaliditetom.\nPravo učešća na konkursu imaju pravna i fizička lica (preduzetnici i sportske organizacije) registrovane kod nadležnog državnog organa u Crnoj Gori za obavljanje sportske djelatnosti, sa sjedištem u Šavniku, a nakon godinu dana od dana osnivanja sportske organizacije.\nSportska organizacija na konkurs prijavljuje program za period od godinu dana, sa procjenom iznosa sredstava koji je potreban za sprovođenje programa i detaljnim planom trošenja sredstava. Prijava na konkurs se podnosi na prijavnom obrascu 1.\nUz prijavu na konkurs sportska organizacija podnosi:\n•\tRješenje o upisu u registar sportskih organizacija u skladu sa Zakonom o sportu iz 2018.godine;\n•\tFinansijski izvještaj o utrošenim sredstvima dobijenih iz Budžeta Opštine za prethodnu godinu;\n•\tProgram rada za period od godinu dana sa procjenom iznosa sredstava koji je potreban za sprovođenje programa i detaljnim planom trošenja sredstava- opisno i troškovno po svakoj stavci;\n•\tPotvrdu da nema blokadu poslovnog računa i poreske dugove;\n•\tPotvrdu Saveza da sportska organizacija učestvuje u takmičarskoj sezoni.\nProcjena programa i utvrđivanje visine sredstava koja se dodjeljuju sportskoj organizaciji vrši se na osnovu sljedećih kriterijumima:\n•\tTradicija postojanja kluba;\n•\tOrganizacija državnih i međunarodnih takmičenja;\n•\tBodovanje ekipnih sportova (rang takmičenja, bodovanje broja liga po nivoima takmičenja, ostvaren uspjeh seniora na državnom prvenstvu, ostvaren uspjeh mlađih kategorija na državnom prvenstvu, ostvaren uspjeh svih kategorija u Kup-u Crne Gore);\n•\tBodovanje pojedinačnih sportova (ostvaren uspjeh na državnom prvenstvu, ostvaren uspjeh u Kup-u Crne Gore);\n•\tBroj reprezentativaca u godini koja se boduje;\n•\tBodovanje ostvarenog uspjeha reprezentativaca na međunarodnim takmičenjima u ekipnim i pojedinačnim sportovima;\n•\tBodovanje olimpijskog sporta\nPrijava na konkurs sa svim traženim uslovima dostavlja se na arhivi opštine Šavnik sa naznakom za “Javni konkurs za sport”.\nKonkurs je otvoren 30 dana od dana objavljivanja u dnevnom listu “Pobjeda”, na internet sajtu opštine Šavnik i oglasnoj tabli. Koverte sa dokumentacijom će otvarati Komisija za procjenu programa i utvđivanje visine sredstava koja se dodjeljuju sportskoj organizaciji (u daljem tekstu: Komisija), nakon završetka konkursa. Komisija neće uzeti u razmatranje neblagovremene prijave na konkurs kao i prijave koje nijesu sačinjene na propisanom obrascu.\njavni-konkurs- za sufinansiranje sportskih klubova 2021\nUvećanje naknade za novorođeno dijete\nSaglasno Odluci o izmjeni i dopuni Odluke za novorođeno dijete, koja je stupila na snagu 15.02.2021. godine („Sl....\nSufinansiranje premije osiguranja stočnog fonda uvećano sa 20% na 30% polise osiguranja\nU cilju podrške registrovanim poljoprivrednim proizvođačima sa područja Opštine Šavnik, Odlukom o izmjeni Odluke o sufinasiranju premije osiguranja...\nNadežda Kotlica izabrana za Predsjednicu Skupštine opštine Šavnik\nJugoslav Jakić izabran za Predsjednika opštine Šavnik\nSaziv XVIII sjednicu Skupštine opštine Šavnik\nPredsjednik Opštine Šavnik Vlatko Vuković podnio ostavku


Ne miriše na mir: Amerikanci ozbiljno naoružavaju Prištinu - 18.07.2018, Sputnik Srbija\nUživo: Velika borba u večitom derbiju\nDok se Beograd u Briselu bori za kompromisno rešenje sa Prištinom, dotle Amerika naoružava Kosovo. Kosovske bezbednosne snage potpisale su ugovor sa američkom... 18.07.2018, Sputnik Srbija\nanalize i mišljenja, komentari i analitika, priština, vojska kosova\n19:38 18.07.2018 (Osveženo: 09:26 19.07.2018)\n© AFP 2022 / Armend NIMANI Pripadnici tzv. vojske Kosova\nDok se Beograd u Briselu bori za kompromisno rešenje sa Prištinom, dotle Amerika naoružava Kosovo. Kosovske bezbednosne snage potpisale su ugovor sa američkom kompanijom „AM general“ o kupovini 24 višenamenska vojna vozila, dok će američke vlasti donirati 27 „hamera“ i 10 miliona dolara, navodno za borbu protiv terorizma i organizovanog kriminala.\nU čast ovog poklona, premijer Kosova Ramuš Haradinaj izjavio je da će se transformacija KBS u vojsku izvršiti u potpunoj koordinaciji i sa saveznicima Kosova, a američki ambasador u Prištini Greg Delavi, koji je prisustvovao ceremoniji potpisivanja ugovara, rekao je da su SAD uzbuđene što će biti deo naredne ere KBS.\nTačijeva „vojska“ se rasipa, polovina Srba otišla\n7 Jul 2018, 08:50\nLjuban Karan, vojni komentator i penzionisani potpukovnik KOS-a, za Sputnjik kaže da je ovo provokacija koja „nema miris mira“.\n„Ovo takođe treba posmatrati i kao pritisak na Srbiju da promeni svoju politiku vojne neutralnosti. Istovremeno, ovo može zaista biti i dugoročan plan da se stvori i naoruža vojska Kosova i opremi za neki budući konkretan oružani napad na sever Kosova“, navodi on.\nJoš jedan pusti san: Priština bi da se ugura u Zapadnu vojnu alijansu\n1 Jul 2018, 22:39\nPolitikolog Aleksandar Pavić smatra da Srbija treba da uloži oštar protest prema Americi i prema NATO savezu zbog ovog čina.\n„Ovaj potez ne doprinosi miru uopšte, već umanjuje šansu da mir opstane. Takođe, prejudicira se ishod razgovora o budućnosti Kosova i Metohije. NATO je više puta ponovio reči komandanta Kfora, da poštuje Rezoluciju 1244, prema kojoj je Kfor jedina dozvoljena oružana sila na Kosovu i Metohiji. Ovo znači da je zadatak naše diplomatije da uložimo oštre proteste, čak i da kažemo da nema smisla dalje pregovarati ako se naoružava jedna kvazi, ili bolje reći, paravojska. Oko ovoga bi Srbija trebalo da napravi veliku buku i da ovo iskoristi kao jedan diplomatski adut“, uveren je Pavić.\n„Da je EU medijator u dobroj veri, oni bi odmah morali da izdaju oštar protest Americi i da ih opomenu da ugrožavaju pregovarački proces. Iz iskustva znamo da se to neće desiti i to ne očekujem“, kaže naš sagovornika.\nHaradinaj je obećao da će do kraja godine Kosovo dobiti vojsku, koja za sada broji 8.000 ljudi, ali i ozbiljno naoružanje.\nTreba reći i da su pod direktnom obukom NATO trupa koje borave dole na Kosmetu.\nUživo: Velika borba u večitom derbiju20:33 UŽIVO Snage LNR kontrolišu celu teritoriju republike, ukrajinska vojska opkoljena u Severodonjecku15:39


Matrica slobode medija – Matrica slobode medija\nOblasti za praćenje\nCilj praćenja poglavlja\nPoglavlje 5 – Javne nabavke 1. Finansiranje medija kroz javne nabavke 1. Minimizirati ovakav način finansiranja, koji mora da bude ograničen na zatvorenu listu mogućnosti za tokove novca ka medijima kroz javne nabavke (zakonske obaveze oglašavanja).\nPoglavlje 8 – Politika konkurencije 1. Kontrola koncentracije medijskog vlasništva i konkurencije u oblasti medija. 2. Kontrola i/ili finansiranje medija kroz davanje državne pomoći.\t 1. Implementirane zakonske odredbe o zabrani medijske koncentracije i omogućena konkurencija na tržištu koja obezbeđuje slobodu izražavanja. Adekvatan rad Komisije za zaštitu konkurencije u ovoj oblasti.\nPoglavlje 10 – Informaciono društvo i mediji 1. Nezavisnost regulatornih tela u oblasti medija. 2. Nezavisnost rada javnih servisa. 3. Kontrola programskih sadržaja radi zaštite maloletnika i ugroženih grupa.\t 1. Obezbediti punu nezavisnost i funkcionalnost regulatornih tela. 2. Obezbediti punu nezavisnost javnih servisa i izveštavanje u javnom interesu. 3. Obezbediti odsustvo govora mržnje iz medijskih sadržaja, kao i punu kontrolu sadržaja koji nisu namenjeni maloletnicima (npr. nasilje).\nPoglavlje 23 – Pravosuđe i osnovna prava 1. Zaštita novinara 2. Regulisanje državnog finansiranja medija (povlačenje države iz vlasništva u medijima). 3. Okončavanje kontrole medija od strane države. 4. Curenje informacija iz istraga u medije (korišćenje medija u političke svrhe). 5. Sloboda medija i izražavanja na manjinskim jezicima\t 1. Obezbediti punu zaštitu novinara i svih onih koji izveštavaju u javnom interesu. Osigurati da se ne koristi restriktivna definicija novinara, već da pri definisanju uključi i građansko novinarstvo i kriterijum sadržaja informacije koju osoba pruža. 2. Obezbediti uspešan završetak procesa privatizacije medija. Obezbediti da projektno finansiranje medija ne utiče na nezavisnost medija. 3. Obezbediti primenu svih relevantnih zakona, kao i mera u okviru akcionog plana za poglavlje 23. Primeniti sve mere koje se tiču bolje kontrole rada, veće transparentnosti i adekvatnog sankcionisanja kršenja propisa od strane državnih organa prilikom projektnog finansiranja medija. 4. Onemogućiti korišćenja medija u političke svrhe i razračunavanja sa političkim protivnicima. 5. Obezbediti slobodu medija i izražavanja na jezicima nacionalnih manjina kroz promenu zakona i adekvatnu primenu postojećih (i/ili donetih) zakona.\nPoglavlje 28 – Zaštita potrošača i zaštitita zdravlja 1. Kontrola medija kroz finansiranje reklamnog sadržaja.\t 1. Obezbediti primenu Zakona o oglašavanju (u uskoj vezi sa merama koje su zacrtane u okviru poglavlja 23, a tiču se oglašavanja i transparentnosti javnih servisa u ovoj oblasti). Obezbediti primenu preporuka Izveštaja Saveta za borbu protiv korupcije u oblasti oglašavanja .\nPoglavlje 32 – Nadzor finansija 1. Nadzor trošenja budžetskog novca od strane Državne revizorske institucije za finansiranje političkih partija i konkursa za sufinansiranje medija (naročito na lokalnom nivou).\t 1. Obezbediti adekvatnu kontrolu državnih institucija i lokalnih samouprava od strane DRI kako bi se obezbedilo potpuno poštovanje propisa prilikom finansiranja kampanja političkih partija i projektnog finansiranja medija.